Obukama do zaposlenja: svečana dodjela diploma za 60 žena – Fondacija Muharem Berbić\nNovosti Drugi o nama Obukama do zaposlenja: svečana dodjela diploma za 60 žena\nObukama do zaposlenja: svečana dodjela diploma za 60 žena\nCentar za edukaciju i istraživanje “Nahla” organizirao je danas svečanost povodom uspješnog završetka besplatnih obuka za poslovne sekretarke, grafičke dizajnerice i catering za 60 nezaposlenih žena koje su uspješno završile spomenute obuke.\nNahla je ovim obukama omogućila polaznicama da kroz teoretsku i praktičnu nastavu, steknu znanja u područjima poslovne administracije, grafičkog dizajna i cateringa.\nSehija Dedović, direktorica Centra zahvalila se partnerima na podršci pri realizaciji ovakvog projekta od značaja za cijelu zajednicu, bez kojih bi realizacija istog bila skoro pa nemoguća.\n“Samo upornošću i željom za učenjem i sticanjem novih znanja može se doći do krajnjeg cilja. Naše polaznice su to pokazale i evo danas pokazujemo uspjehe njihovog ali i našeg rada i zalaganja, a sigurni smo da će njihov rad prepoznati i njihovi budući poslodavci”, istakla je Dedović.\nKroz poboljšanje kompetencija i uvezivanje s poslodavcima Nahline obuke doprinose smanjenju dugotrajne nezaposlenosti žena, te jačaju njihovo samopouzdanje i motivaciju za integraciju na tržište rada.\nJedan od partnera pri realizaciji projekta i obuke za poslovne sekretarke i grafičke dizajnerice jeste i Općina Novi Grad.\nEdina Gabela predsjedavajuća Općinskog vijeća Novi Grad istakla je kako je Nahla organizacija za primjer mnogim organizacijama, jer sve više je pozitivnih pokazatelja koji su proizašli iz edukacija ovog centra a koji šire svoje uspjehe mnogo dalje od same Općine.\n“10.000KM koje je općina uložila u ove edukacije je dugoročno ulaganje i ovo sigurno nije kraj naše saradnje, jer ćemo i dalje podržavati ozbiljne organizacije koje doprinose razvoju društva i zajednice u cjelosti, a to znači nova zapošljavanja i poslovni razvoj”, Istakla je Gabela.\nJoš jedan partner podrške u realizaciji ovih edukacije je i Fondacija Muharem Berbić uz pomoć koje je održana obuka za 15 polaznica iz oblasti cateringa čiji su se diplomski radovi prezentirali na samoj svečanosti i koje su prisutni mogli da probaju.\nDirektorica Fondacije Lejla Pačariz čestitala je polaznicama obuke na uspješno završenoj edukaciji poželjevši im sreću i uspjeh u njihovom daljnjem nastavku poslovnog razvoja.\n“Mi kao Fondacija smo jako sretni i ponosni što smo dio pozitivnih promjena koje se dešavaju oko nas”, rekla je Pačariz.\nEdukator iz ove oblasti bio je uspješni BiH kuhar Hamid Kurjaković, član Udruženja kuhahra BiH, koji nije skrivao sreću o uspjehu polaznica catering edukacije. “Neke od polaznica su uspjele pronaći posao dok su se druge ohrabrile i odlučile pokrenuti vlastite male biznise i to je ono što jeste cilj ovakvih obuka” rekao je Kurjaković.\nObuke su realizirane uz podršku domaćih i međunarodnih partnera: Općina Novi Grad Sarajevo, Fondacija Muharem Berbić i Human Appeal iz Velike Britanije, koji su osigurali da polaznice budu oslobođene plaćanja obuka i drugih partenra koji su omogučili praktični rad i realizaciju zadataka.\nPoslije svečane dodjele certifikata, prisutni su imali priliku uživati u slanim i slatkim delicijama polaznica obuke za catering.\nAmira Jusufović jedna od svršenih polaznica obuke iz cateringa za Akta.ba kaže kako joj je ova edukacija bila vjetar u leđa za pokretanje sopstvenog biznisa.\n“Ovo nije bila edukacija samo iz kuhanja. Mi smo na ovoj obuci dobili i znanja iz osnova pisanja biznis plana, marketinga, zakonskih regulativa i svega onoga što je potrebno kako bi se osamostalile u poslovnom svijetu. Na osnovu svih predočenih znanja, ovaj kurs me je ohrabrio i dao mi dodatnu motivaciju i podsticaj za pokretanje vlastitig bitnisa iz cateringa. Svakako preporučujem edukacije kao što su ove jer su one od višestruke koristi”, istakla je Jusufović\nMali biznis koji je registrirala Amira Jusufović, pod nazivom “AM catering” prvenstveno je usmjeren na izradu kolača i peciva po tradicionalnoj recepturi.\nDrugi o namaZavršeni projekti\nPrethodno“Obroci za sve” – projekat koji nosi pomoć i lijepu riječ\nSlijedećeNastavak saradnje sa Medicinskom asocijacijom BIMA i Rijasetom IZ BiH: Glamoč i Kotor Varoš\nDrugi o nama, Novosti, Tekući projekti


Kina: Zabranjen rad novinarima tri američka lista - Monokl.ba\nPočetna/BIZNIS/Kina: Zabranjen rad novinarima tri američka lista\nKina: Zabranjen rad novinarima tri američka lista\nmonoklba 18/03/2020\tBIZNIS, Mediji Ostavite komentar\nMinistarstvo spoljnih poslova Kine je naredilo novinarima Njujork tajmsa, Vašington posta i Vol Strit Žurnala da vrate medijske propusnice u narednih 10 dana.\nMinistarstvo od novinara traži i da dostave informacije o tome šta su radili u Kini.\nOve mere su odgovor na „neopravdana ograničenja za kineske medije u Sjedinjenim Državama”, navodi se u izjavi ministarstva.\nNovinarima je zabranjeno da rade i u Hong Kongu i Makau, mestima sa više medijskih sloboda nego kopnenoj Kini.\nPočetkom meseca, Trampova administracija je ograničila broj kineskih državljana koji mogu da rade kao novinari u SAD.\n„Ono što su Sjedinjene države uradile je isključivo targetiranje kineskih medijskih organizacija”, piše u izjavi kineskog ministarstva spoljnih poslova.\nAmerički državni sekretar Majk Pompeo je pozvao Peking da preispita odluku, nazivajući je „nepovoljnom”.\n„Žalim zbog odluke kineskih vlasti da dodatno onemogući slobodu medija, koja bi, iskreno, bila zaista dobra za kineski narod u ovako teškim vremenima, gde više informacija i veća transparentnost spašavaju živote”, rekao je Pompeo.\nVeliki gubitak za kinesko novinarstvo\nZaojin Feng, BBC Kina\nOd svih stranih novinara u Kini je zatraženo da obnove godišnje novinarske propusnice, što se obično radi krajem godine.\nOvo znači da će većini američkih reportera koji rade za tri velike američke medijske kuće, vize uskoro isteći i da će morati uskoro da napuste Kinu zbog novouvedenih pravila. Ne znamo na koliko tačno novinara ova mera utiče, ali se veruje da ih ima desetak.\nOvo će biti veliki gubitak za ova tri medija, posebno za Vol Strit Žurnal, čija su tri novinara već izbačena iz Kine proteklog meseca.\nKritičari kažu da će ovo biti još veći gubitak za samu Kinu – ove drakonske mere se uvode u trenutku kada je celom svetu potrebno visokokvalitetno novinarstvo iz Kine.\nJoš uvek nije jasno da li će ovi američki mediji poslati druge novinare u Kinu, bilo da su američki državljani ili ne.\nU sred opasne pandemije, dve svetske sile su u karantinu, dok rat između njih izbija na više frontova. Borba oko medija, oko porekla virusa, tehnologija i trgovine – SAD i Kina se takmiče da dokažu čiji je politički model superiorniji.\nPočetkom marta, iz Stejt departmenta je saopšteno da je od pet medijskih kuća, među kojima je i kineska novinska agenciju Sinhua, zatraženo da smanje broj zaposlenih sa 160 na 100.\nMnogi veruju da je ovo bio odgovor Amerika proterivanja dvojice američkih novinara Vol Strit Žurnala zbog teksta o korona virusu u februaru.\nMediji su još jedno polje oko kog se spore Kina i SAD. Poslednjih nekoliko godina, odnosi dve države su sve lošiji zbog nesuglasica oko trgovine, intelektualnog vlasništva i 5G mreže.\nPandemija korona virusa takođe je podstakla tenzije jer su se Vašington i Peking međusobno optuživali za širenje dezinformacija.\nAmerički predsednik Donald Tramp je doveo do oštrog odgovora kineskih zvaničnika kada je izjavio da je korona virus „kineski” u utorak.\nPortparol ministarstva spoljnih poslova Kine je optužio SAD za stigmatizaciju.\nPrvi slučajevi obolelih od korona virusa su registrovani u kineskom gradu Vuhanu u decembru 2019. godine.\nMeđutim, prošle nedelje, portparol kineskog ministarstva spoljnih poslova je rekao da je virus u region donela vojska SAD.\nNeosnovana optužba je navela Pompea da zatraži od Kine da prestane sa širenjem „dezinformacija” sa ciljem da „prebaci krivicu” za pandemiju.\nOznakeKIna Novinari SAD


Radoš Pejović: Vlast diskriminiše porodice bez dece | Двери\n21. августа 2018. Ostavite komentarSavet za porodicu\nSavetu za porodicu Srpskog pokreta Dveri, obratili su se bračni parovi bez dece, i to većinom oni koji već dugo godina pokušavaju da putem vantelesne oplodnje dobiju decu, zbog diskriminacije koju trpe u državi Srbiji.\nNaime, bračni parovi bez dece, za ovu državu nisu porodica u mnogim segmentima, međutim ovaj problem se najjasnije oslikava na primeru putnog osiguranja za putovanje u inostranstvo.\nOsiguravajuća društva u svom pravilniku prilikom izdavanja putnih osiguranja ne prepoznaju muža i ženu kao porodicu.\nTačnije, po njima, da bi se uzelo porodično osiguranje, neophodno je da porodica ima tri člana, a ako to nije slučaj, bračni par mora uzeti individualno osiguranje, muž posebno i žena posebno.\nSavet za porodicu pozvao je Dunav osiguranje, dakle državnu instituciju, da proveri ove navode i u razgovoru sa službenikom dobili smo isti odgovor da suprug i supruga ne čine PORODICU.\nOvo je zaista neviđeni skandal i diskriminacija bračnih parova bez dece i direktan udar na porodicu, koja je po Srpskom pokretu Dveri utemeljena u bračnoj zajednici muškarca i žene, prirodna i osnovna jedinica društva, starija od svake ideologije, religije i državnog uređenja i kao takva ima pravo na zaštitu države i društva.\nOvaj potez države direktno se suprotstavlja Ustavu RS, Međunarodnom paktu o ljudskim i političkim pravima, Univerzalnoj deklaraciji o ljudskim pravima, Međunarodnom paktu o ekonomskim, socijalnim i kulturnim pravima, kao i mnogim drugim zakonima.\nKada Dveri dođu na vlast, država će štititi institucije braka i porodice sveobuhvatnom pro-porodičnom politikom i niko neće imati prava da bračne parove, koji se bore da dobiju potomstvo ili zbog drugih realnih ili zdravstvenih razloga ne mogu da imaju decu, diskriminiše i izopštava iz institucije porodice.\ndiskriminacija porodiceporodicaporodice bez deceRadoš PejovićSavet za porodicu


POSLE 500 GODINA SMRTNOG NEPRIJATELJSTVA sa Albancima u zajedničku budućnost | WebTribune\nHome U FOKUSU POSLE 500 GODINA SMRTNOG NEPRIJATELJSTVA, sa Albancima u zajedničku budućnost\n“Insistiramo na ekonomskom razvoju, da treba sačuvati političke odnose na drugačiji način nego do sada”, naveo je Vučić i dodao da je na planu ekonomije nešto postignuto, budući da Srbija ima suficit u budžetu, a da posle mnogo krize ima procenat rasta od najmanje tri odsto ove godine, dok ce narednih godina biti i više.\n“Kada se poredimo sa nekim zemljama iz Azije i Afrike, to nije mnogo, ali to je više od prosečnog rasta u Evropi”, zaključio je premijer.\nVučić je na početku obraćanja istakao da mu je čast što govori u ime Srbije i da zna da neće svi biti ushićeni njegovim govorom, ali da “s vremena na vreme moramo da saslušamo jedni druge”.\n“Da se angažujemo da obezbedimo mir, razvoj ljudskih prava. Srbija podržava multilateralizam. To se može postići ako se svi uključimo u duhu saradnje i kompromisa”, naveo je premijer Srbije.\n“Želeo sam da kažem, pošto dolazim iz relativno male zemlje u srcu Evrope, i danas predstavljam ponosni, dostojanstveni narod, veoma sam ponosan što sam ovde. Što vidim sve ove ljude u velikoj dvorani koji žele da saslušaju sve nas iz malih zemalja, jer ovde se ne obraćamo svojim zajednicama”, naveo je premijer.\nČuli smo puno velikih reči, ne i rešenje za migrantsku krizu\nIma li zajedničkog rešenja za migrantsku krizu, ima li nečega što možemo zajedno da preduzmemo ili treba neke korake da preduzmemo sami za sebe upitao je premijer Vučić.\nOn je, obraćajući se prisutnim predatavnicima zemalja članica, apelovao da se nađe sveobuhvatno rešenje za krizu s kojom se čitav svet suočava.\n“Migrantska kriza nije završena, tek je počela, a Srbija se suočava sa mnogo više teškoća nego pre godinu dana. Danas imamo 7.000 ljudi u našoj zmelji, isto i Bugarska, i oni ne mogu nigde da odu jer su svi ostali zatvorili granice”.\n“Uporni smo da zadržimo tempo razgovora sa Albancima sa Kosova, jer moramo da živimo zajedno, moramo da stvaramo zajedničku budućnost”, rekao je Vučić.\n“Duboko smo zahvalni i vama članicama UN koje ste podržale povelju UN”, rekao je Vučić.\nOn je izrazio nadu i da situacija na Kosovu i Metohiji neće biti izvor nestabilnosti u budućnosti.\n“Zato smo se pridružili koaliciiji koja se bori protiv IS i ponosni smo što ćemo uvek biti na onoj strani sveta koja će sačuvati mir i stablnost’, poručio je Vučić sa govornice GS UN.


Proces evropske integracije zajednička odgovornost svih političkih snaga u Crnoj Gori | EUME\nNaslovnica Press info Press Pregovori o pristupanju Proces evropske integracije zajednička odgovornost svih političkih snaga u Crnoj Gori\nProces evropske integracije zajednička odgovornost svih političkih snaga u Crnoj Gori\nTokom drugog dana posjete Briselu, predsjednik Vlade Crne Gore Milo Đukanović susreo se danas sa Visokom predstavnicom EU za vanjsku i bezbjednosnu politiku i potpredsjednicu EK Federikom Mogerini.\nPremijer Đukanović je, između ostalog, kazao da Crna Gora dinamično i kvalitetno napreduje u pristupnim pregovorima i da su rezultati odraz ozbiljne posvećenosti reformama, sa posebnim akcentom na oblast vladavine prava i ekonomski razvoj. Posebno je apostrofirao značaj poziva za članstvo u NATO i u tom kontekstu zahvalio EU i njenim institucijama na pomoći i podršci, kao i na odlicnoj saradnji u ostvarivanju strateskih integracionih ciljeva Crne Gore.\nIstovremeno je podsjetio da Crna Gora, u granicama svojih kapaciteta, iskreno i odgovorno slijedi evropsku politiku i promoviše zajedničke evropske tekovine. Govoreći o regionu, rekao je da Crna Gora pokušava da bude odgovoran susjed i konstruktivan partner u rješavanja otvorenih regionalnih pitanja, uz uvjerenje da je to najbolji doprinos nastavku evropejizacije i integracije Zapadnog Balkana.\nPremijer je tokom razgovora ukratko informisao potpredsjednicu i o unutrašnjoj situaciji u kontekstu političkog dijaloga i napora koje se preduzimaju u pravcu stvaranja što povoljnijeg ambijenta za predstojeće izbore.\nVisoka predstavnica Mogeriini je istakla da je napredak koji je Crna Gora ostvarila izuzetno važan, i da će EK pružiti svu neophodnu pomoć našoj zemlji i svima u regiona u procesu integracija, uz očekivanje da će tokom ovog mandata Komisije biti ostvaren značajan pojedinačni napredak kako bi se dalje podstakao kredibilitet procesa proširenja na Zapadni Balkan, jer je to prilika koja se ne smije propustiti.\nOna je podvukla da je Crna Gora dobro pozicionirana i izrazila lično zadovoljstvo povodom upućivanja poziva za članstvo u NATO.\nTakođe je pozdravila pristup Crne Gore jačanju regionalne saradnje i podržala generalno razvoj dobrosusjedskih odnosa na Balkanu, tim prije što je ta dimenzija koherentna sa procesom integracija u EU. Ona je, s tim u vezi, zaključila da su od izuzetne važnosti dobre vijesti u regionu i iz regiona.\nMogerini je takođe pozdravila politički dijalog u Crnoj Gori, uz očekivanje da će biti postignut dogovor u pravcu održavanja inkluzivnih i demokratskih izbora, što će svakako imati punu podršku EK.\nFokusirajući se na spoljnu politiku, Mogerini je pozdravila ulogu Crne Gore kao pouzdanog partnera za Evropsku uniju.\nTakođe je ukazala da EU cijeni potpunu usklađenost politike Crne Gore sa svim spoljnopolitičkim pozicijama Evropske unije i ohrabrila predsjednika Vlade da nastavi sa istim naporima. Pristupanje Crne Gore NATO-u dodatno će doprinijeti stabilnosti regiona.\nVisoka predstavnica Mogerini i premijer Đukanović razgovarali su i o političkom dijalogu između vlasti i opozicije u Crnoj Gori i složili se da je proces evropske integracije zajednička odgovornost svih političkih snaga u zemlji i da zahtijeva kontinuirane napore, uključujući i u oblasti vladavine prava.\nTokom njihovog razgovora o parlamentarnim izborima koji će se održati kasnije ove godine, premijer Đukanović je govorio o koracima koji su preduzeti kako bi se obezbijedilo organizovanje kredibilnih izbora u skladu sa zakonodavnim okvirom iz 2014. godine, što EU pomno prati.\nĐukanović i Mogerini su se složili da je Berlinski proces ohrabrio evropsku nadu na Zapadnom Balkanu i dao novu dimenziju politici EU prema našem regionu.\nPremijer je danas razgovarao u Briselu i sa Čarlsom Tanokom, izvjestiocem Evropskog parlamenta za Crnu Goru. Tom prilikom razmijenjena su misljenja o aktuelnim političkim i ekonomskim kretanjima u Crnoj Gori, kao i na širem planu.\nRanije tokom dana premijer je, u prisustvu predstavnika belgijskog protokola, položio cvijece u pomen žrtvama nedavnog teroristickog napada u Briselu na metro stanici Malebek.\nSlužba za odnose s javnošću, Delegacija Evropske unije u Crnoj Gori


Profit kompanije “Coca-Cola” nadmašio očekivanja\nAmerička kompanija “Coca-Cola” nadmašila je očekivanja s profitom ostvarenim u drugom kvartalu i povećala prognozu prihoda za čitavu godinu.\nNajveći svetski proizvođač bezalkoholnih pića je saopštio da sada očekuje organski rast prihoda od pet odsto u čitavoj 2019. godini, što je veća projekcija u odnosu na ranije prognozirani rast od oko četiri odsto.\nNeto profit kompanije je u drugom tromesečju iznosio 2,61 milijardi dolara ili 61 cent po akciji. Kada se izuzmu jednokratne stavke, kompanija je zaradila 63 centa po akciji, što je za dva centa više od očekivanja Volstrita.\nPrihodi kompanije su porasli za 6,1 odsto na deset milijardi dolara, što je takođe iznad očekivanja, prenosi Tanjug.\nPrvo energetsko piće “Coca- Cole” - “Coca- Cola Energy” - lansirano u Evropi tokom drugog kvartala, ostvarilo je prodajni uspeh, a do kraja ove godine će se, kako je najavljeno, naći na još 20 tržišta.\nI kupovina britanskog lanca kafeterija “Costa Coffee”, okončana ove godine, takođe se isplatila američkoj kompaniji.\nPriština izuzela od taksi 10 kompanija


Balenciaga iznenadila novom kolekcijom – Novi svet\n26. septembra 2020. 26. septembra 2020. Novi SvetLeave a Comment on Balenciaga iznenadila novom kolekcijom\nKažu da u svetu mode ne postoje ograničenja, mnogi načinom odevanja oslikavaju sopstveni karakter i pogled na svet, otvaraju vrata druge dimenzije koja je slobodna da prihvati različitost ali to naravno, ni u jednom slučaju ne treba biti predrasuda o ljudima.\nBalenciaga kao brend koji je proteklih godina na vrhu lestvice popularnosti, ne prestaje da iznenađuje kupce i obožavatelje njihovog dizajna sa sve neobičnijim stilovima. Njihove patike su obeležile ovu sezonu širom Zemljine kugle, mnoge poznate ličnosti obožavaju da nose baš ovaj brend a utisci su svakako podeljeni, ljudi različito reaguju na njih ali ono najvažnije je da niko ne ostaje ravnodušan…\nOvog puta, nešto što je do sada najviše iznenadilo pratioce su njihove nove fotografije sa neobičnim editom na kojima se prikazuje nova kolekcija. Ovo sigurno predstavlja prijatno iznenađenje za sve ljubitelje dreg umetnosti, što je totalno suprotno od trenutnog mejnstrima na našim prostorima.\nRazne kontraverzne situacije, retro odevanje, mnoštvo različitih drečavih boja, materijala, oljuštena kora od banane, jelka od kose, „leteća“ devojka, kombinezon u pesku, čizme sa kockastim vrhovima, samo su deo njihovih ovogodišnjih editorijala. Njihovu poentu i inspiraciju predstavljaju stvari koje su oko nas, kulturni fenomeni, događaji koje možemo videti u svakodnevnom životu a ne pridajemo im na značaju.


Rekviziti i kulise - Rastislav Dinić - Peščanik - Dev\nRekviziti i kulise\nJedna od stvari koje upadaju u oči kod aktuelnih protesta „1 od 5 miliona“ jeste i iznenađujući nedostatak humora. Tek ponekad dođe do autentičnog proplamsaja duhovitosti, kao u slučaju viralnog remiksa „Linč, silovanje, nasilje“, ili ponekog ubojitog transparenta ili parole („Orbane shvati, nećemo ih dati!“), ali ono što se u poslednja tri meseca nametnulo kao „zvanična“ humoristička sekcija protesta upravo je zapanjujuće neduhovito. Kao i u mnogim drugim stvarima (recimo, izboru govornika), i kada je o humoru reč protesti još uvek traže svoj glas. Kada kroz njih progovori bunt okupljenih građana onda dobijemo i uspele šale, ali kada se kroz njih govori glasom opozicionih političkih elita dobijamo samo neuspele karikature vlasti i njenih nedela. Dirigovani humor naprosto nije smešan, čak ni kada ismeva pojave koje se same preporučuju za ismevanje.\nTipičan primer ovog dirigovanog humora je i nešto zvano „Pokret ujedinjenih fantoma“ – skraćeno PUF (hehe) – što bi trebalo da bude parodija fantoma iz Savamale. Dvojica momaka u „vijetnamkama“ i sa fantomkama na glavama isprva su se proslavili hitovima kao što su „Igra rokenrol fontana sa Slavije“ i „Šuške“, da bi tokom poslednja tri meseca postali stalni pratioci beogradskog protesta, na kojima iz nedelje u nedelju pokušavaju (uglavno neuspešno) da parodiraju aktuelne afere gradskih i republičkih vlasti. Prošle nedelje predmet parodiranja bila je gradska vlast koja je, pripremajući teren za dugo najavljivanu gondolu, posekla više stabala na Ušću i Kalemegdanu. „Ujedinjeni fantomi“ su zato pored vijetnamki i fantomki ovaj put na protest poneli i motornu testeru. Poentu vica verovatno nije potrebno posebno objašnjavati, ali da to ipak učinimo: gradskoj vlasti se na ovaj način poručuje – ovo ste vi, fantomi koji ruše grad i seku drveće. Motorna testera je u tom smislu samo deo maske, jednako kao i „vijetnamke“ i fantomke.\nŠta je bilo posle znamo – „fantomi“ su nakon protesta, zajedno sa delom demonstranata, ušli u zgradu RTS-a zahtevajući da ova medijska kuća omogući organizatorima protesta da se obrate gledaocima njenog informativnog programa. Intervenisala je policija, građani su isterani iz sopstvenog javnog servisa, a „fantomi“ su narednog dana uhapšeni.\nO ulasku demonstranata u zgradu RTS-a građani su mogli da se informišu na televizijama N1 i TV Šabac, ali ne i na samom RTS-u, koji o ovom događaju nije izveštavao sa lica mesta. Gledaoci javnog servisa saznali su šta se dešava u njegovoj sopstvenoj zgradi tek sa sat vremena zakašnjenja, a i onda samo na osnovu prenosa izveštaja sa privatne televizije Pink. Tek u Dnevniku 3, dakle negde oko ponoći, gledaocima se obratio direktor javnog servisa i rekao da su novinari RTS-a bili sprečeni da rade svoj posao od strane „ljudi koji su nasilno upali na RTS i koji su hodnicima RTS-a prolazili sa motornom testerom u ruci“.\nOva izjava kod slušateljke izaziva brojne nedoumice – šta je posao novinara javnog servisa koji su bili sprečeni da obavljaju ulaskom demonstranata? Da li je i sam ulazak demonstranata u zgradu javnog medijskog servisa – vest? Ako jeste, zar nije posao javnog servisa da o ovom ulasku izveštava? Kako su ga onda demonstranti u ovom poslu sprečavali, kada je upravo to i bio njihov zahtev – da dobiju priliku da u programu kažu šta imaju? Zašto televizijska stanica koja je spremna da u svakom trenutku prekine svoj redovni program kako bi uživo prenela najnovija bulažnjenja nelegitimno izabranog predsednika, nije spremna da bar jednom istu privilegiju dâ i građanima koji pred njenim vratima protestuju već tri meseca?\nSve su ovo zanimljiva pitanja, ali ćemo ih ovde ostaviti po strani. Umesto toga, fokusiraćemo se na samo jedan deo izjave direktora javnog servisa, onaj u kojem se on žali da su hodnicima RTS-a „prolazili ljudi sa motornom testerom“. Da li je ova izjava tačna? Kao što smo već konstatovali, jeste, ali samo u tehničkom smislu. Nazvati PUF-ovce „ljudima sa motornom testerom“ tačno je taman koliko je tačno i nazvati glumce iz kaubojskog filma „ljudima sa pištoljima“, ili one iz istorijskog spektakla „ljudima sa mačevima“. To nije „motorna testera“, to je glumački rekvizit, i direktor najveće televizijske stanice u zemlji bi to svakako morao znati. S druge strane, koliko je „motorna testera“ zaista motorna testera toliko je i „javni medijski servis“ zaista javni medijski servis. Ako u prvom slučaju imamo posla sa rekvizitom, u drugom imamo posla sa kulisama i možda je upravo to pravi smisao izjave direktora RTS-a.


CeSID: Leskovčani najviše veruju gradonačelniku – Rominfomedia\ncetrislike leskovac Slajder Vranje\nCeSID: Leskovčani najviše veruju gradonačelniku\nFebruary 9, 2018 Administrator 0 Comments CeSID, Goran Cvetanović, leskovac, ROMinfomedia\nU ponedeljak, 29.1.2018. godine u sali Gradske uprave u Vranju predstavljeni su rezuzltati istraživanja o zadovoljstvu građana u 34 opštine na jugu i jugozapadu Srbije.\nMeđu nalazima istraživanja koje je sprovedeno uz podršku Centra za slobodne izbore i demokratiju (CeSID) na reprezentativnom uzorku od 8.256 punoletnih građana i građanki u 34 lokalne samouprave uključene u realizaciju Evropskog PROGRES-a, nalaze se i odgovori na pitanja kako građani vide svoju lokalnu samoupravu i kvalitet svoga života kao i koji su pravci i prioriteti razvoja lokalne zajednice.\nOvo je bio treći istraživački ciklus, prva dva su sprovedena 2010. i 2013. Poslednji je realizovan u oktobru i novemru 2017. godine metodom slučajnog uzorka i sva tri pokazuju rast poverenja u rad lokalne samouprave.\nU okviru istraživanja ispitanici su odgovarali na 95 pitanja od kojih su se u jednom izjašnjavali o tome u koga imaju najviše poverenja kada su u pitanju organi loklne samouprave. Po ovom pitanju građani su se izjasnili da najviše poverenja imaju u gradonačelnika 27%, u rad Skupštine 24% i u rad zaposlenih oko 20%.\nIstraživanje je takođe pokazalo da su građani koji su u poslednjih godinu dana posetili opštinu i rešavali neki svoj problem zadovoljniji radom opštinskih službenika od građana koji su odgovarali na osnovu sećanja u ranijem periodu.\nGrađani smatraju da je najbolje ulagati u razvoj poljoprivrede i nova radna mesta u priozvodnju hrane, dok opada zainteresovanost za ulaganja u laku industriju.\nIstraživanje su finansijski podržale Evropska unija i Vlada Švajcarske preko razvojnog programa Evropski PROGRES, a nakon Vranja, rezultati će biti predstavljeni i u Nišu i Novom Pazaru.\n← Raste broj obolelih od malih boginja u Vranju\nVRANJE: U blizini romskog groblja prava ekološka katastrofa →\nAngela Merkel pozvala je na odgovornost direktore nekih od najvećih nemačkih kompanija zbog radnog neangažovanja migranta\nSeptember 14, 2016 Administrator 0\nZnatan pad zagadjenja atmosferskog vazduha u Leskovcu\nZABORAVLJENI GENOCID 75 godina od streljanja leskovačkih Roma u Arapovoj dolini(VIDEO)\nDecember 11, 2016 Administrator 0\nFebruary 23, 2018, 13:31


NIJE MU DOSTA Uhićen pijani 34-godišnjak kojem ovo nije prvi puta – Aktualno hr\nNIJE MU DOSTA Uhićen pijani 34-godišnjak kojem ovo nije prvi puta\nU subotu, 9. ožujka u 2 sata na Trgu bana Jelačića u Varaždinu, policija je zaustavila osobno vozilo kojim je pod utjecajem alkohola od 1.57 g/kg upravljao 34-godišnjak.\nProvjerom je utvrđeno da je vozač upravljao vozilom bez vozačke dozvole, budući da mu je oduzeta zbog, već ranije, učinjenih prekršaja. Zbog sumnje da će nastaviti s činjenjem prekršaja, odveden je u Policijsku postaju Varaždin, te smješten u posebnu prostoriju za zadržavanje do prestanka djelovanja alkohola.\nObzirom da se radi o višestrukom povratniku u počinjenju istih i sličnih prometnih prekršaja koji ima više pravomoćnih presuda zbog istovrsnih prekršaja, isti je uhićen i uz Optužni prijedlog doveden na prekršajni sud Općinskog suda u Varaždinu s prijedlogom određivanja zadržavanja odnosno kazne zatvora u trajanju do 60 dana. Međutim, nakon saslušanja 34-godišnjak je pušten na slobodu, te će se protiv istog provesti redovni prekršajni postupak.\nZavršen projekt SMUG EU vrijedan 135 tisuća eura u kojem je sudjelovala općina Breznički Hum\nPlivanje: Hajdinjak srebrni na međunarodnom mitingu u Kranju


► Makron s Putinom razgovarao o sudbini ukrajinskog reditelja u zatvoru\nFrancuski predsednik Emanuel Makron izneo je danas, u telefonskom razgovoru s ruskim kolegom Vladimirom Putin, "nekoliko predloga" u pronalažanju hitnog rešenja problema ukrajinskog reditelja Olega Sencova koji štrajkuje glađu u ruskom zatvoru, saopštila je Jelisejska palata.\nMakron je ponovo izrazio zabrinutost zbog pogoršavanja zdravstvenog stanja Sencova, koji štrajkuje glađu od 14 maja, dodaje se u saopštenju kabineta francuskog predsednika i dodaje da se Putin obavezao da u što skorijem roku iznese detalje o zdravlju ukrajinskog reditelja.\nEvropska unija (EU) pozvala je ranije danas Rusiju da obezbedi "odgovarajući lekarsku pomoć" Olegu Sencovu.\nSavet Evrope, Grupa sedam industrijski najrazvijenijih zemalja - G7, kao i brojne javne ličnosti među kojima američki pisac Stiven King, zatražili su oslobođanje ukrajinskog reditelja. Evropski sud za ljudska prava zatražio je nedavno da ukrajinskom reditelju bude ukazana odgovarajuća zdravstvena nega.


BalkanMagazin :: NIS doprinosi popularizaciji ruskog jezika\npetak, 01. mart 2019 18:04\nVadim Smirnov, zamenik generalnog direktora NIS-a i direktor Funkcije za odnose sa državnim organima i korporativne komunikacije je ovom prilikom naveo da je kompanija NIS prepoznala važnost ulaganja u nauku i mlade i predano radi na realizaciji projekata u oblasti obrazovanja.\n„Sa Filološkim fakultetom uspešno sarađujemo od 2013. godine. U okviru te saradnje realizovali smo značajan broj projekata poput digitalizacije rukopisa nobelovca Ive Andrića, učešće fakulteta na domaćim i međunarodnim skupovima u cilju promocije ruskog jezika, kao i početak održavanja nastave srpskog jezika u Ruskoj školi pri Ambasadi Ruske Federacije u Beogradu. Kroz program „Energija znanja“ organizovali smo 6 Olimpijadi znanja iz ruskog jezika, a u školama širom Srbije obnovili smo i otvorili preko 10 kabineta za ruski jezik. I u narednom periodu nastavićemo da ulažemo u obrazovanje i mlade, jer je to naš strateški cilj, i uvek ćemo biti oslonac i podrška znanju“.\nProfesor dr. Ljiljana Marković, dekan Filološkog fakulteta u Beogradu je ovom prilikom izrazila zahvalnost kompaniji NIS na donaciji i podršci realizacije zajedničkih projekata u okviru promocije ruskog jezika.\n„Ponosni smo što smo deo NIS-ovog programa „Energija znanja“, i učinićemo sve da opravdamo poverenje koje je dato našem fakultetu u razvoju znanja o ruskom jeziku, ruskoj književnosti i ruskoj kulturi. U srcima naših studenata je sada jedna nova želja da uče, da studiraju i da budu uspešni u ovakvom ambijentu. Mi već dugi niz godina radimo na gradnji novih mostova saradnje, prijateljstva, akademske saradnje, zajedničkih konferencija, studentskih programa, međusobnih poseta studenata. Nadamo se da će naša saradnja doprineti tome da dajemo sjajne profesore, ruskog jezika za čitavu Srbiju, ali i sjajne prevodioce koji će raditi u svim oblastima naše međudržavnesaradnje“ istakla je dekan Filološkog fakulteta.


Uhapšeni u akciji Maped motorolama prisluškivali policiju - Glas Srpske\nNebojša Tomašević 30.10.2014 09:08\nBijeljina - Uhapšeni u akciji "Maped" međusobno su komunicirali pomoću ručnih radio-stanica motorola, a sumnja se da su prisluškivali i policiju.\nU akciji "Maped" uhapšeni su odbornik SDS-a u Šekovićima Siniša Trivković i šef Civilne zaštite Šekovići Miljan Lošić, radnik Šumskog gazdinstva "Vlasenica" Zarija Kraljević, te otac i sin Vlado i Moris Kanjerić te Ljubinko Mijić i Ljubo Stojanović iz Osmaka.\nNjihovo saslušanje u tužilaštvu Istočnog Sarajeva juče nije bilo završeno do zaključenja ovog broja "Glasa Srpske".\nTokom akcije "Maped" policija je kod uhapšenih pronašla i zaplijenila više od 11 kilograma modifikovane marihuane skank, šest pušaka, dva pištolja, sedam bombi, kao i elektronsku detonatorsku kapislu i 680 metaka raznih kalibara. Vrijednost zaplijenjene droge procjenjuje se na crnom tržištu na oko 100.000 maraka.\nSvi uhapšeni u akciji "Maped" policiji su poznati od ranije po činjenju krivičnih djela. Trifković se dovodio u vezu s malverzacijama u vezi sa podjelom pomoći za poplavljene.\nVlado Kanjerić je zbog trgovine drogom bio uhapšen i u akciji "Gradina" 2009. godine. On je zbog trgovine drogom hapšen i u zemljama Evropske unije, gdje je i odležao zatvorsku kaznu. Trifkovića je policija sumnjičila da je učestvovao u skrivanju deset tona brašna, koje je stiglo u humanitarnoj pomoći za ugrožene u majskim poplavama na području Šekovića.\nAkciju "Maped" su izveli pripadnici Sektora kriminalističke policije CJB Bijeljina uz angažovanje Jedinice za podršku iz Bijeljine i Zvornika.\nU Modriči uhapšen pijani vozač sa 1,92 promila alkohola u krvi\nU Beogradu pretučen profesor, ukradeno mu 2.000 KM\nObustavljena potraga nakon prijave da se Anđelka Mudrinić vratila kući\nDetalji krvavog obračuna na Badnje veče: Slavio i pio sa drugovima, pa ga je jedan od njih izbo nožem\nSaobraćajna nezgoda u Doboju: Pri prevrtanju automobila jedna osoba povrijeđena\nZavršena prva faza istrage pada aviona na Kozari\nTri osobe uhapšene dok su krale katalizatore sa vozila u Banjaluci\nUkradena “lada niva”\n08. 01. 2021 10:50\nPovrijeđena žena u saobraćajki kod mjesta Tršić\nZvornik: Od danas pojačane kontrole u saobraćaju\n08. 01. 2021 10:07\nSaobraćajna nezgoda u Bijeljini: Automobilom uletio u baštu kafića\n06. 01. 2021 18:36\nIzgorio automobil u Doboju, nema povrijeđenih\n06. 01. 2021 15:57


Reakcija jednog čoveka u Mineapolisu na vest o presudi Dereku Šovinu\nSuze, radost i strah - tako su ljudi širom SAD reagovali na vest da je bivši policajac iz Mineapolisa Derek Šovin proglašen krivim za ubistvo crnca Džordža Flojda, kojem je u maju 2020. više od devet minuta klečao na vratu.\nPorota u Mineapolisu Šovina je proglasila krivim po sve tri tačke optužnice: ubistvo drugog stepena, ubistvo trećeg stepena i ubistvo iz nehata drugog stepena. Kaznu će mu sudija izreći u roku od osam nedelja, a Šovin je sproveden u zatvor.\nSlavlje je bilo ispred sudnice u Mineapolisu i na trgu Džordža Flojda u tom gradu, odnosno na mestu gde je ubijen.\n"Sada mogu da dišem. Osećala sam da će se desiti nešto posebno i dovela sam unuke da to vide", rekla je 43-godišnja crnkinja Laneja Belfild.\nKris Dikson, Afroamerikanac iz Mineapolisa, je plakao.\n"U ovoj zemlji policajci ne odgovaraju za ono što rade. A pogotovo je teško da to, kao crnac, gledate svakog dana".\nPresuda je za njega nova nada.\n"Ne samo za crnce, nego za sve ljude drugih rasa i kultura za koje je ovo bilo neprihvatljivo".\nReakcije na presudu u Mineapolisu\nDemonstranti ispred sudnice u Mineapolisu su skrenuli pažnju i na slučaj policajke iz Minesote Kimberli Poter koja je optužena za ubistvo iz nehata, pošto je ubila crnca Dontea Rajta u mestu Bruklin centar, blizu Mineapolisa.\n"Optužite, osudite i strpajte te policajce u zatvor. Ceo sistem je kriv", uzvikivali su demonstranti.\nIz rodnog grada Džordža Flojda, Hjustona u Teksasu, oglasio se njegov prijatelj iz detinjstva Trevis Kejns koji je rekao da je važno što je Šovin proglašen krivim za ubistvo.\n"Afroamerikanci žele da ih tretiraju kao ljudska bića. Je l tražimo previše? Umorni smo od višegodišnje policijske brutalnosti i javnih linčovanja".\nAktivisti koji se bore za reformu policije u SAD kažu da su poslednji trenuci Flojdovog života prikazani na snimku, pokrenuli ljude širom sveta da se dignu protiv rasne nejednakosti i policijske brutalnosti.\n"Nadamo se da ćemo iskoristiti priliku, ovaj momenat, da se okupimo i zajednički izlečimo bol. Ali, i da se zapitamo kuda dalje", rekla je Nadžuma Smit Polard, pastor iz Los Anđelesa.\nGrađani su se okupili i u Njujorku\nPolicija širom SAD se pripremila za okupljanja i demonstracije povodom presude, a neki su strahovali da mogu da izbiju i neredi.\nPortparolka Nacionalne policijske asocijacije Betsi Smit ocenila je da pozivi za reformu policije na kraju mogu da nanesu štetu građanima.\n"Gubitnik neće biti američka policija, već gradovi koji će morati sami da se bore sa nasilnim demonstracijama. A to neće biti samo Mineapolis".\nNeke druge policijske stanice, poput one u Ouklendu u Kaliforniji, iskoristile su osuđujuću presudu Šovinu da priznaju da postoje problemi u načinu na koji policija radi svoj posao u Americi.\n"Ovo je trenutak za priznavanje odgovornosti, pravdu i reforme. Moramo da saosećamo i oprostimo. Sada cela zajednica mora da se ujedini i da vidimo kako da promenimo način rada policije u Americi", saopštila je policija.\nDemonstranti u Atlanti posle izricanja presude\nTajler Peri, profesor na Afroameričkim studijama Univerziteta u Nevadi, ocenio je da su protesti povodom rasne nejednakosti prerasli u međunarodni pokret.\n"I dalje osećamo gubitak jer se Džordž Flojd neće vratiti u život. Ali, u najmanju ruku, sada postoji mogućnost za istinsku promenu sistema".


U PRIPREMI OPŠTI KOLEKTIVNI UGOVOR U RS: Vlada ponudila da regres na nivou najniže zarade bude neoporeziv\nSocijalni partneri u Srpskoj još nisu postigli dogovor o opštem kolektivnom ugovoru, a iz Vlade RS poručuju da su napravili veliki iskorak, ponudivši da regres na nivou najniže plate u iznosu od 450 maraka bude neoporeziv.\nPremijer RS Radovan Višković izjavio je da se Vlada time odriče oko 60 miliona maraka, koliko bi iznosile obaveze za oko 200.000 radnika koji imaju pravo na regres.\n- Ako od ukupno 266.000 zaposlenih oduzmemo oko 60.000 radnika u upravi koji nemaju pravo na regres, jer im je on uračunat u lična primanja, lako je izračunati iznos kojeg se odriče država, jer porezi i doprinosi na 450 KM iznose 295 KM - rekao je Višković.\nOn je pojasnio da niko nije precizirao da je limit za isplatu regresa 450 KM, nego da je taj iznos neoporeziv, navodeći da je Vlada protiv toga da se regres isplaćuje u ratama i da je zakonska obaveza da bude isplaćen jednokratno. Naveo je i da je razgovarao sa predsjednikom Saveza sindikata RS Rankom Mišić i predložio da, ako nema opšteg kolektivnog ugovora, razmotre koje odrednice ugraditi u izmjene i dopune Zakona o radu ("Sl. glasnik RS", br. 1/2016 i 66/2018).\nSa druge strane, iz Konfederacije sindikata RS su poručili da neće podržati opšti kolektivni ugovor. Ističu da se predloženi tekst ne odnosi na sve radnike u Srpskoj, čime se umanjuju njihova prava. Traže da uvećanje po osnovu minulog rada bude najmanje 0,4 po godini staža, a zamjerke upućuju i na regres, ističući da on mora biti u visini prosječne plate.\nOglasio se i Sindikat pravosuđa RS, saopštivši da je neophodno poboljšati materijalni status zaposlenih u pravosudnim institucijama. Kažu i da njihovi radnici nemaju mogućnost napredovanja u platnim koeficijentima, te da im je u platu uračunat regres i topli obrok koji predstavlja stvarni trošak, što dodatno utiče na umanjenje plate.\nIZVOR: Vebsajt Glas Srpske, D. O., 05.06.2019.


Sve što niste znali o nastavku kultne serije "Seks i grad" - Boom93\nObjavljen je i prvi zvanični trejler za seriju sa glumicama Sarom Džesikom Parker, Sintijom Nikson i Kristin Dejvis. Tu su i mnogi novi likovi, ali i stari, poput Krisa Nota u ulozi čuvenog Zverke.\nKao što je već ranije najavljeno, nova serija baviće se time kako se glavne junakinje bore sa „komplikovanom stvarnošću života i prijateljstava u svojim 50-im godinama“.\nGlavna rupa biće odsustvo Kim Katral, koja je još 2017. rekla da se neće vraćati ulozi Samante, a koju je navodno odbila jer nisu ispunjeni njeni finansijski zahtevi. Takođe, Nikol Ari Parker, koja tumači jednu od novih junakinja, izjavila je da će sve biti u prepoznatljivom duhu originala koji obožavaju fanovi i da su scenaristi uklopili sve perfektno. Najavljuje zanimljiva stilska rešenja, ali i to da treba da očekujemo puno seksa.\nUmesto lika Samante, u novoj sezoni kultne serije „Seks i grad“, publika će moći da uživa u liku Če Diaz, nebinarne gej komičarke koju tumači meksička glumica Sara Ramirez. Če Diaz u seriji takođe vodi popularni podkast u kojem je Keri Bredšo česta gošća. Ona se bori za temu rodnih uloga i njen podkast brzo postaje veoma popularan.\nIzvršni producent serije Majkl Patrik King rekao je da je Sara jedinstveni talenat i da je podjednako dobra i kad glumi u komediji i kad glumi u drami.\nFanovi su tokom poslednjih par meseci imali prilike da vide i veoma zanimljive fotografije sa seta na kojem se serija snimala.


Prema poslednjim podacima Ministarstva zdravlja i Instituta "Batut" na respiratorima u zdravstvenim ustanovama širom zemlje nalazi se 24 pacijenata.\nPodsetimo, juče smo oborili crni rekord, odnosno zabeležili najviše novozaraženih za 24 časa od počekta epidemije korona virusa u Srbiji - čak 512. Najviše što smo pre toga imali bilo je u piku drugog talasa - 26. jula registrovano je 467 pozitivnih na kovid 19. Juče smo na respiratorima imali 27 pacijenata. I tu je primetan blagi porast, s obzirom na to da je nekoliko dana pre toga ta cifra bila oko 22.\nZbog pogoršane epidemiološke situacije u našoj zemlji, danas je zasedao Krizni štab za borbu protiv korona virusa. Očekivalo se da budu donete nove mere, ali je nekon sednice dr Srđa Janković, član Kriznog štaba, izjavio da novih mera nema, niti će neke biti pooštrene, već da mora da se ide na oštriju primenu postojećih i na kažnjavanje.\nTakođe, kako smo saznali, upravo zbog toga Skupština Srbije će već na prvoj sledećoj redovnoj sednici usvojiti izmene i dopune određenih zakona. Tako bi se ubuduće nenošenje maski, u zatvorenim prostorima, kažnjavalo sa 5.000 dinara, ali na licu mesta, bez sudskog procesa kao što je trenutno slučaj.\nO trenutnoj epidemiološoj situaciji danas je govorio i profeosro dr Petar Kočović, inženjer koji putem matematičkih modela prati kretanje pandemije u celom svetu. O tome šta on kaže, koliko će dugo još sve ovo da traje i kakve su prognoze, pročitajte ovde.\nVIDEO: Noćni provod u beogradskom klubu u sred epidemije\nNAJNOVIJI KORONA PRESEK Preminule dve osobe, brojke u padu\nNOVI KORONA PRESEK Preminule tri osobe, novozaraženih i dalje ispod 100


Zavod za zdravstvenu zaštitu radnika Niš - XIII KONGRES MEDICINE RADA\nKongres je obilovao sadržajnim i kvalitetnim radovima iz svih oblasti medicine rada, a posebno zadovoljstvo je bilo slušati predavače iz Ukrajine, Rusije, Bugarske i Slovačke koji su izneli svoja iskustva i svoju nacionalnu strategiju funkcionisanja medicine rada.\nNa Kongresu je bilo prilika za direktnu i neposrednu razmenu iskustva u radu, ali je najznačajnije bilo razmatranje perspektive medicine rada kao Službe. Naime, velika je raznolikost u načinu rada, načinu finansiranja i načinu realizovanja poslova u medicini rada na nivou Srbije. Postoje različita mišljenja o tome kako i u kom obliku treba da postoji ova Služba jer Ministarstvo zdravlja još uvek nije usvojilo odavno podnetu Strategiju razvoja medicine rada u Srbiji i nema konkretnih smernica za dalji rad. Još uvek se “bije bitka” oko toga da li treba medicina rada da postoji isključivo kao privatna delatnost sa samofinansiranjem ili je neophodno dualno postojanje u smislu i državne i privatne medicine rada. Odgovore na ova pitanja nećemo, po svemu sudeći, dobiti uskoro.


Ove godine Trka oko Kalemegdana revijalna - Vesti : BGinfo - Beograd na dlanu - Sve o Beogradu\nVesić je ovom prilikom poručio da je danas lep dan za naš glavni grad jer se obeležava 77 godina od prve i jedine trke Formule 1 u Beogradu.\n– To je ujedno bila i jedina trka održana u vreme Drugog svetskog rata, po čemu je poznata u svetu. Malo Beograđana zna za ovaj podatak, iako je tada od 250.000 stanovnika, koliko ih je Beograd imao, čak 100.000 bilo na trci. Ove godine je trka revijalna, a od sledeće će biti takmičarska – istakao je Vesić.\nOn je precizirao da će Auto-moto savez Srbije preuzeti organizaciju tog događaja u više selekcija, gde će učestvovati i stare formule.\n– To će biti naš doprinos razvoju automobilizma, ali i mogućnost za proširenje turističke ponude Beograda – rekao je Vesić.\nGradski menadžer dodao je da je revijalna trka organizovana bez ijednog dinara iz budžeta, uz pomoć AMSS i sponzora. On je podržao inicijativu da Tacio Nuvolari dobije obeležje u Beogradu jer je 1939. godine u našem glavnom gradu osvojio poslednji gran pri u svojoj karijeri i koji se, ispisan ćirilicom, nalazi u njegovom muzeju u Italiji.\nGostima i učesnicima trke obratio se i direktor Muzeja automobila Bratislav Petković, a događaju su prisustvovali direktor „Beogradske tvrđave” Petar Andrijašević, direktor „Beokoma” Darko Glavaš i mnogobrojni poštovaoci automobilizma.\nU okviru trke učestvovala su vozila podeljena u tri kategorije: stare formule, stari motori i istorijska vozila. Trka nije imala takmičarski već promotivni karakter, a četrdesetak vozila bilo je izloženo neposredno pre trke.


Niška televizija » DSS Niš organizuje tribinu protiv „nelegalnih izbora na Kosovu“ (VIDEO)\nDSS Niš organizuje tribinu protiv „nelegalnih izbora na Kosovu“ (VIDEO)\nObjavljeno 21.10.2013. 13:45\nTagovi: DSS Nis, Spasimo Kosmet, tribina\nOdbor za odbranu Kosova i Metohiju DSS-a u Nišu poziva građane da učestvuju na tribini „Spasimo Kosmet“ koja se organizuje protiv, kako predsednik Okružnog odbora DSS-a Goran Đorđević kaže, nelegalnih kosovskih izbora 03.novembra. Tribina će biti održana u utorak, 22.oktobra u sali Simfonijskog orkestra sa početkom u 18.30 časova.\nIzbori na Kosovu i Metohiji nisu po Ustavu i zakonima Srbije, zbog čega Demokratska stranka Srbije organizuje tribine širom zemlje u okviru kampanje protiv lažnih izbora na Kosovu i Metohiji, kaže predsednik Okružnog odbora DSS-a , Goran Đorđević.\n„Tribina će biti održana u utorak 22.10.2013 u sali simfonisjkog orkestra u 18.30h. Na tribini „Spasimo Kosmet“ govriće Sandra Rašković Ilić, dr Miloš Ković i akademik Svetomir Arsić Basara“, kaže Đorđević.\nPodsetimo, pre oko mesec dana Demokratska stranka Srbije formirala je Odbor za odbranu Kosova i Metohije, ali kako u ovoj političkoj partiji kažu ne predstavlja isključivo stranačko telo, već da okuplja sve ljude dobre volje spremne da prihvate ideju odbarne Kosova.\nNišstan formira službu za saradnju sa skupštinama stanara\nObjavljeno 04.12.2015. 10:36


VUČIĆ: ROSU specijalci upali u SO Gračanica, očekivali VOLA NA RAŽNJU, i njega da hapse\nAutor: Glas javnosti 13.01.2022. u 07:38\nPredsednik Aleksandar Vučić izjavio je da je sinoć 20 specijalaca ROSU upalo u prostorije skupštinu opštine Gračanica očekujući da će tamo da naiđu na sastanak i vola na ražnju.\n"Mislili su da Srbi peku vola na ražnju za doček srpske Nove godine, ali ga nisu našli i nisu ga uhapsili", rekao je Vučić.\nVUČIĆ O RIO TINTU: Razmatra se raskid ugovora, mi moramo da obezbedimo novac za tuđe greške!\n"Moja molba je da poštuju Briselski sporazum i poruka ambasadorima Kvinte i Brisela je da učine da njihovo čedo poštuje Briselski sporazum. Razgovaram o tome sa svima. Videćemo, posledice će biti teže i neuporedivo dalekosežnije nego što to Albanci i Kvinta u ovom trenutku pretpostavljaju", rekao je Vučić, gostujući na RTS-u.\nAleksandar VučićGračanicaROSU specijalci


8 јуна, 2019 Ostavite komentar\nNedelja, 30. jun 2019. u 20:00\nNAJBOLJI DUVAČKI ORKESTAR NJU ORLEANSA KONAČNO U BEOGRADU!\nUlaznice su u pretprodaji preko TicketVision mreže, po ceni od 1000 RSD.\nTradicija duvačkih orkestara koji marširaju jedna je od velikih tradicija koju je svetu dao grad Nju Orleans. Istoričari sa pravom tvrde da je to jedan od korena iz kojih je stvoren džez u savremenom obliku. Zato, u najavi za jubilarni 35. Beogradski džez festival (22-27. oktobar 2019.), publici predstavljamo najbolji savremeni duvački orkestar grada Nju Orleansa – jedinstveni The Hot 8 Brass Band!\nOriginalni zvuk Hot 8 Brass Benda, po kome je postao planetarno slavan, oslanja se na džez nasleđe Nju Orleansa ali ga ukršta sa modernim stilovima: pre svega hip-hopom, fankom i ritam & bluzom, stvarajući zapaljivu smešu koja oduševljava publiku širom sveta. Ni tu nije kraj iznenađenjima koje donosi ovaj mobilni orekstar: bend je izuzetan i po veoma važnoj ulozi pevača, koji obično ne prate ovakve grupe, ali ovde se naročito ističu, doprinoseći opštem raspoloženju žurke. Konačno, Hot 8 su posebno slavni po svojim senzacionalnim obradama popularnih hitova koje svi znamo – od Majkla Džeksona, preko Marvina Geja, pa sve do grupe Joy Division, čiju su besmrtnu pesmu “Love Will Tear Us Apart” upravo preradili na izuzetan način!\nKao pravi predstavnici svog grada, Hot 8 Brass Band donose sa sobom autentičnu priču o tragediji i trijumfu, koja je postala gotovo jednako poznata kao i njihova muzika. Članovi sastava su ponikli bukvalno na ulici, svirajući na procesijama koje su pratili sahrane i venčanja, i delili su sudbinu pripadnika Afroameričke zajednice, posebno njenih siromašnijih slojeva: tako su tokom svoje karijere izgubili tri člana u napadima kriminalaca. Put od „blata“ do globalne slave bio je u njihovom slučaju zaista težak.\nKao najbolji savremeni ambasadori njuorleanske kulture, od osnivanja 1995. godine, redovno su dizali publiku na noge kako u svom rodnom gradu tako i širom SAD-a. Neprekidno održavajući dugačke međunarodne turneje, tokom godina su postali jedan od najpoznatijih američkih duvačkih bendova van svoje zemlje. O jedinstvenoj pojavi ovog orkestra izveštavali su mnogi od najprestižnijih svetskih medija, pa su tako bili deo velikih TV i filmskih produkcija, kao što je legendarna serija “Treme“, čiaj radnja je smeštena u Nju Orleans. Njihova izdanja sa snimljenom muzikom takođe su vredna pažnje: brilijantna mešavina standarda, specifičnih obrada pop hitova i sjajnih originalnih numera. Početkom godine je uz sjajne kritike objavljen njihov najnoviji album “Take Cover”, posvećen uspomeni na teške posledice koje uragan Katrina ostavio na tamošnju zajednicu – upravo ovo svedočanstvo uživo promovisaće u sklopu evropske turneje, tokom koje prvi put dolaze u naše krajeve.\nZato nema boljeg orkestra za početak proslave malog jubileja Beogradskog džez festivala, od najboljeg duvačkog sastava kojeg Nju Orleans, kao rodni grad džeza, može danas da ponudi!\n« The Chainsmokers i Bebe Rexha u novom spotu sa neočekivanim obrtom!\nEXIT: Oboren rekord dnevne posete »\nDodatnih 20 000 vaučera za odmor u Srbiji\nFilm „Superdeep” u Domu kulture „Studentski grad”\nIzložba „Fearless” Stefana Kneževića\nFrancusko izdanje vodiča kroz Narodni muzej – Uđi u priču…\nRadionice na 67/68. Martovskom festivalu\nSaradnja Dunav osiguranja, Pošte, Telekoma i Poštanske štedionice\nPromocija DVD izdanja Srpski animirani film 3 na 67/68. Martovskom festivalu


Bivša ministarka finansija o budžetskim prihodima. (Blic, 28. 1. 2011. godine)\nKoliko država daje opštinama…ali stvarno\nMinistarka finansija o povećanju davanja lokalnim samoupravama. (EMG, 16. 12. 2010. godine)\nMinistarka finansija o novcu iz budžeta koji je namenjen nezavisnim institucijama. (Tanjug, 16. 12. 2010. godine)\nA da plaćate porez još koji mesec?\nMinistarka finansija o ukidanju poreza na mobilne telefone. (Danas, 7. 5. 2010. godine)\nPravičniji porez – od sledeće godine\nMinistarka finansija o izmenama Zakona o porezu na imovinu. (Blic, 30. 12. 2009. godine)\nStiže penzionerski bonus\nMinistarka finansija o isplati jednokratne pomoći penzionerima. (Mondo, 26. 5. 2010. godine)\nMinistarka finansija o isplati bonusa zaposlenima i penzionerima. (B92, 27. 5. 2010. godine)\nOdgovorni smo…od sledeće godine\nMinistarka finansija o roku za usvajanje Zakona o fiskalnoj odgovornosti. (Tanjug, 4. 6. 2010. godine)


Srpski satelit FEES sledeće godine leti u svemir › Made-in-Germany.rs\nZahvaljujući organizaciji pod nazivom Komitet za razvoj svemirskog programa Srbije, naša će zemlja početkom sledeće godine izvesti prvu svemirsku misiju u svojoj istoriji, lansiranjem mikrosatelita FEES, klase FEMTO, u nisku Zemljinu orbitu.\nNaime, između Komiteta i kompanije GP Advanced Projects iz oblasti svemirskog inženjeringa, prošlog avgusta je u italijanskom gradu Bergamu potpisan ugovor o saradnji u okviru FEES (Flexibile Experimental Embedded Satelite) programa, nakon čega se za projekat zainteresovalo i srpsko Ministarstvo za tehnološke inovacije.\n– Srbija će početkom 2020. godine zvanično imati svoju misiju u svemiru, lansiranjem satelita FEES u nisku Zemljinu orbitu SSO (Sun Synchronius Orbite) na visini od 575 km, pomoću ruske rakete “sojuz” s kosmodroma “Bajkonur” u Kazahstanu ili “Vastočni” u Rusiji. Italijanska strana se obavezala da će finansirati i izraditi satelit, a na nama je da finansiramo i uspostavimo globalnu mrežu zemaljskih stanica, odnosno da imamo funkcionalnu najmanje jednu zemaljsku stanicu na svakom kontinentu osim Antarktika – objašnjava Dušan Radosavljević iz Komiteta.\nOn je istakao da će zajednička italijansko-srpska misija, uz rusku podršku, omogućiti Srbiji da podatke koje šalje satelit FEES prima mnogo češće nego da je u upotrebi samo zemaljska stanica u Srbiji ili Italiji, jer je satelit opremljen sa više GPS uređaja, antena, senzora i kamera, namenjenih raznim vrstama testiranja. Kako je dodao, satelit je u fazi završnog testiranja, dok je mreža zemaljskih stanica infrastrukturno postavljena i sada predstoji testiranje i softversko umrežavanje.\n– Sprovodili smo dodatna testiranja pre nego što smo našu glavnu zemaljsku stanicu u Novom Sadu i našu bekap zemaljsku stanicu na Aerodromu “Veliki Radinci” dodali SATNOGS mreži koju vode Grci. Za potrebe FEES satelita naše zemaljske stanice biće potpuno funkcionalne, čime je Srbija dospela među retke zemlje koje će imati ovakvu mrežu, a ona može biti upotrebljena i za druge satelite, odnosno misije – kaže Miloslav Miškar, zadužen za hardverski deo FEES programa.\nZahvaljući Aeroklubu Sremska Mitrovica na ovom aerodromu se sprovode operativno-tehnička, vazduhoplovno-raketna i komunikaciona testiranja, a među važnim projektima je i Program WQM (Water Quality Management), ili sistem monitoringa kvaliteta površinskih voda u realnom vremenu i sistem ranog upozoravanja, čiji je autor takođe Komitet za razvoj svemirskog programa Srbije.\nPredstavnici Komiteta su krajem januara u Budimpešti imali sastanak o saradnji dve zemlje u oblasti svemirskog inženjeringa, kada je dogovoreno da se Komitetu ustupe na korišćenje Univerzitetska laboratorija i mađarske zemaljske stanice (antene), kao i da se započne sa formiranjem timova za izradu mađarsko-srpskog satelita, za šta je mađarska vlada obezbedila 40.000 eura, a napravljen je i plan saradnje sa srpskim organima vlasti i partnerima iz Budimpešte.


Otvoren 53. Bitef - Novinar.rs\nJedna od vodećih svetskih koreografkinja, Konstanca Makras, čija je predstava “Big in Bombay” s velikim uspehom gostovala na 40. Bitefu, otvorila je sinoć u Narodnom pozoristu u Beogradu 53. izdanje tog festivala koji joj je, kako je istakla, posebno drag.\nMakras, koja je 2008. u poodmakloj trudnoći bila u žiriju Bitef festivala, a sada priprema sa Bitef dens kompanijom predstavu “Gradovi kojih više nema” za novu sezonu Bitef teatra, istakla je da Bitef festival pruža mogućnost da se čuju različiti glasovi što je posebno važno “u vreme poltičkog armagedona”.\n“Nakon izvođenja predstave ”Big in Bombay” publika je bila iznenađena što je jedna plesna predstava toliko politična, ali za mene ples jeste političan, jer je telo kao osnovno sredstvo izraza u plesu uvek politično. I predstava koja će imati premijeru 1. oktobra u Bitef teatru jeste politična i bazira se na uspomenama preživelih u bombardovanju Drezdena”, rekla je Makras.\n“U vreme političkog armagedona širom sveta, naša pozicija, pozicija pozorišnih stvaralaca i igrača, vrlo je važna. Važno je da zauzmemo stav, a istovremeno smo zarobljeni između političke korektnosti i pravičnosti i potrebe da izvršimo određen uticaj. Zato su festivali poput Bitefa vrlo važni jer su mesta gde mnogi glasovi mogu da se čuju”, istakla je Makras.\nNakon jučerašnjeg dana Prologa sa projektom “Beograd na daljinski” Štefana Kegija i “Rimini protokola”, za svečano otvaranje festivala odabrana je predstava “Orest u Mosulu”, u produkciji pozorišta NTGent (Belgija) i režiji jednog od politički najprovokativnijih reditelja današnjice, Mila Raua.\nRau problematizuje Eshilov “optimizam” iz “Orestije” i postavlja pitanje da li su u današenjm svetu moguće pravo, pravda, demokratija.\nOvogodišnji Bitef festival pod sloganom “Počnimo ljubav iz početka” posvećen je imerzivnom pozorištu, u kome se brišu granice između izvođača i publike, i preispitivanju zajednice, njene krize, odnosa pojedinca i grupe.\nPublika će gledati predstave “Istorija nasilja” Tomasa Ostermajera, “Yuropa” Kuduza Onikekua, “Nemoralne priče – 1. deo: Kuća majka” Fie Menar i Žan-Lika Božola, “O mesu i betonu” Lusiane Lare, “Retke ptice” francuske trupe “Vuk za čoveka” i “Pozvani” Sepe Bajensa.\nU okviru strategije Bitefa da promoviše domaće i regionalno pozorište u širem međunarodnom kontekstu, na festivalu će biti izvedene dve predstave iz Srbije i po jedna iz Hrvatske i Slovenije: “Zašto je poludeo gospodin R?” (JDP, režija Bobo Jelčić), “Tartif” Igora Vuka Torbice u koprodukciji Narodnog pozorišta Sombor i SNP-a iz Novog Sada, “Mladež bez Boga” u režiji Boruta Šeparovića (ZKM i Montažstroj iz Zagreba) i “Ali: strah jede dušu” u produkciji SNG Drama iz Ljubljane i režiji Sebastijana Horvata.\nPosted in KULTURATagged #BITEF #OTVARANJE #POZORIŠTE\nAmbasada SAD u BiH zabrinuta zbog Deklaracije SDA, ali i zbog najava o otcepljenju\nAmbasada SAD u BiH zabrinuta zbog Deklaracije SDA, ali i zbog najava o otcepljenju „Ni Dejton ni Ustav ne nude nijednom entitetu pravo na otcepljenje” Iz ambasade SAD-a u BiH […]


22. septembar 2017. Delagacija Narodne skupštine na sastanku predsednika odbora za ekonomske poslove o saobraćajnim vezama Evrope\nNa sastanku su učestvovali predstavnici parlamenata iz zemalja članica EU, Evropskog parlamenta, Evropske komisije, kao i zemalja kandidata za članstvo u EU. U delegaciji Odbora za prostorno planiranje, saobraćaj, infrastrukturu i telekomunikacije Narodne skupštine bile su Stefana Miladinović, zamenica predsednika Odbora i Ivana Nikolić, zamenica člana Odbora.\nSastanak je otvorio predsednik estonskog parlamenta Eiki Nestor, rekavši da transportna povezanost predstavlja kamen temeljac integracija EU a zajednička transportna politika je prioritet politike EU u poslednjih 30 godina.\nU okviru prve teme „Povezanost Evrope – Transportna politika EU“ rečeno je da je glavni cilj da se završi Transevropska transportna mreža EU do 2030. godine a opšta mreža do 2050. godine. Stefana Miladinović je naglasila da je Republika Srbija strateški pozicionirana i predstavlja ključni transportni čvor, kako za povezivanje sa EU tako i sa regionom Balkana. Srbija je posvećena razvoju dobrosusedskih odnosa i u vezi sa tim, podsetila je na održani sastanak premijera država regiona, koji je u julu ove godine održan u Trstu, na kom je potpisan Ugovor o transportnoj zajednici, čime je regionalno povezivanje dobilo i formalno pravni okvir.\nU okviru druge teme „Strategija vazduhoplovstva EU – trenutna situacija“, naglašena je potreba održivog razvoja vazduhoplovstva u okviru četiri oblasti: prava putnika, zaštita životne sredine, inovacije i digitalne tehnologije. Predloženo je usvajanje Regulative o zajedničkim pravilima na polju civilnog vazduhoplovstva i osnivanja Vazduhoplovne bezbednosne agencije EU.\nU okviru treće teme „Održivi razvoj i inovacije“, istaknuta je Bela knjiga o transportu iz 2011. godine, koja je postavila ključne ciljeve: da u gradovima prestanu da se koriste automobili sa pogonom na konvencionalno gorivo, regulisanje korišćenja nisko-karbonantnog održivog goriva u vazduhoplovstvu, smanjenje drumskog prevoza železničkim i vodenim prevozom, smanjenje zagađenja životne sredine i smanjenje broja smrtnih slučajeva u nesrećama u drumskom saobraćaju.


Stoltenberg: Crna Gora je visoko cenjeni saveznik NATO | Restart Magazin\nNATO ima vrlo striktne bezbednosne protokole o deljenju informacija, izjavio je danas generalni sekretar Alijanse Jens Stoltenberg i dodao da ne može da govori o tim protokolima, ali može da uveri da je NATO u mogućnosti da deli informacije na bezbedan i siguran način.\nStoltenberg je to izjavio za TVCG upitan da komentariše navode, da je tokom Samita NATO -a u junu nezvanično rečeno „da Alijansa ne bi trebalo da deli sve informacije sa novom Vladom Crne Gore, zbog uticaja koji na nju imaju Srbija i Rusija”.\nStoltenberg je rekao i da je Crna Gora, koja se ne tako davno pridružila Alijansi, visoko cenjeni saveznik i doprinosi kolektivnoj bezbednosti na brojne načine.\n„Crna Gora doprinosi našoj zajedničkoj bezbednosti na brojne načine, i cenim prisustvo ministarke odbrane Crne Gore na sastanku ministara odbrane juče i danas u Briselu”, naveo je Stoltenberg, javlja RTCG, a prenosi Tanjug.\n← MMF: Snažan privredni oporavak Srbije\nTajson Fjuri stiže u Beograd? →\nJanuara 1973. podeljena Velika Britanija pridružila se Evropi „s fanfarama”


Tokom noći uklanjanje aviobombe na Alipašinom polju\nNaslovnica NAJNOVIJE Hronika Tokom noći uklanjanje aviobombe na Alipašinom polju\nSarajevo – Neeksplodirana avionska bomba iz Drugog svjetskog rata, pronađena u sarajevskom naselju Alipašino Polje, trebalo bi da bude uklonjena večeras i uništena na bezbjednoj lokaciji van naselja.\nIz Federalne uprave Civilne zaštite ranije je saopćeno da se, u saradnji sa Kantonalnom upravom Civilne zaštite Sarajevo, Ministarstvom unutrašnjih poslova Kantona Sarajevo i opštinom Novi Grad, vrše posljednje pripreme za uklanjanje neeksplodirane avionske bombe.\nPripreme uključuju i uspostavljanje zone zabrane kretanja u širem rejonu oko bombe, potpunu obustavu saobraćaja na ruti kojom će bomba biti transportovana, kao i uspostavljanje zone zabrane letova iznad područja gdje će ona biti uništena, “što iziskuje i podršku policije, vatrogasaca i hitne medicinske pomoći”. Federalna uprava Civilne zaštite apelira da se građani tokom provođenja operacije u potpunosti pridržavaju bezbjednosnih mjera koje utvrde nadležni opštinski, odnosno kantonalni organi, kako ne bi ugrozili vlastitu sigurnost, a osoblju koje će provoditi operaciju uklanjanja i uništavanja, olakšali realizaciju ovog opasnog zadatka.\nDa podsjetimo,radnici Federalne uprave Civilne zaštite iskopali su 13. novembra aviobombu koja je 9. novembra pronađena u naselju Alipašino Polje. Tim za uklanjanje neeksplodiranih ubojitih sredstava utvrdio je da je riječ o bombi iz Drugog svjetskog rata američke proizvodnje, težine oko 227 kilograma.


EU i SAD osudile pokušaj promene zakona o Specijalnom sudu\nPredstavnici Evropske unije i Sjedinjenih Američkih Država oštro su osudili pokušaj da se promeni ili ukine Zakon o Specijalnom sudu.\nTa inicijativa sinoć nije došla na dnevni red jer nije bilo kvoruma za održavanje sastanka.\nSve je počelo pre nekoliko dana kada su veterani bivše Oslobodilačke vojske Kosova pokrenuli potpisivanje peticije za promenu zakona o Specijalnom sudu, kako bi se njime obuhvatili i navodni zločini koje su na Kosovu počinili Srbi.\nTada je rečeno da inicijativa ima podršku kosovskog predsednika i premijera.\nTo se sinoć obistinilo kroz inicijativu 43 poslanika vladajuće većine, koji od skupštine traže vanrednu sednicu i opoziv zakona o Specijalnom sudu.\nU dva navrata nije bilo kvoruma na sednici Predsedništva, koje zakazuje skupštinske sednice.\nProtiv ove inicijative su pokret "Samoopredeljenje" i Demokratski savez Kosova.\nSrpski poslanici su sinoć odmah po usvajanju predloga zakona o budžetu za narednu godinu napustili zgradu skupštine.\nInicijativa je podigla na noge predstavnike zapadnih sila. Američki ambasador Greg Delavi je, sa još nekoliko ambasadora, do kasno sinoć ostao u zgradi skupštine. Žestoko je kritikovao inicijativu, navodeći da bi takav potez odveo Kosovo u izolaciju, te da takav potez predstavlja "nož u leđa" SAD.\nDelavi je, u susretu sa Hašimom Tačijem, rekao da inicijativa predstavlja sraman potez i da dolazi bez ikakve rasprave. Ukoliko ova inicijativa uspe, imaće negativne implikacije na Kosovo kao dela Evrope, zaključio je Delavi.\nBez obzira na to što vanredna sednica još nije zakazana, inicijativa 43 poslanika i dalje je na stolu. Spekuliše se da bi danas mogla da zaseda i kosovska vlada, iako zvanične najave za to nema.


Popularna pevačica nastupila na trgu opštine Čelinac u Bosni i Hercegovini\nPopularna mlada pevačica Rada Manojlović važi za jednu od najboljih pevačica, čije glasovne mogućnosti imaju širok raspon i zbog čega je omiljena kod publike. Osim toga, Radu manojlović odlikuje i savršen stas, koji neretko ističe kratkim haljinicama.\nPročitajte još: Bekamu deca napravila problem na porodičnom letovanju: Reagovala i policija\nIpak, Rada Manojlović se uvek vezuje i sa dobrim provodom, a upravo je njena neposrednost pored glasovnih mogućnosti ključni krivac za to. Tako je bilo i nedavno na proslavi dana Opštine Čelinac, Republika Srpska gde je pevačica Rada Manojlović nastupila pred punim trgom.\nZa tu priliku pevačica Rada Manojlović odabrala je mini belu haljinicu sa neobičnim prorezima i visoke srebrne sandale, koje su dodatno istakle njenu figuru. Ipak, ono što je obeležilo njen nastup je neprestano đuskanje ovee pevačice koje su zabeležile i kamere fotoreportera.\nPogledajte kako Rada Manojlović đuska na nastupu.\nšta oblači Rada Manojlović\nŠta nosi Rada Manojlović\nNastup Rade Manojlović\ngde nastupa Rada Manojlović


Ako ste se parkirali ispred svoje zgrade – ne živite u naselju Braće Jerković - Zoomer\nAko ste se parkirali ispred svoje zgrade – ne živite u naselju Braće Jerković\nZOOMČitajZoom newsDruštvoIzdvajamoZOOM StoryZOOMER Change Communities\nLoš prilaz naselju, neredovne i malobrojne linije gradskog prevoza i nedovoljan broj parking mesta deo su svakodnevnice u jednom od najvećih beogradskih naselja.\nZoomer je prošlog meseca, u sred kolapsa od snega koji nas je ponovo iznenadio, posetio naselje Braće Jerković kako bi razgovarao sa građanima. To je bila vrlo teška misija – vreme nam nije išlo na ruku, a teško je bilo uopšte prići zgradama od natrpanog snega. Trotoari koji su poprilično uski i nepraktični bili su gotovo neupotrebljivi, s obzirom na sneg koji nije bio očišćen, pa je samim tim bilo jako klizavo i nebezbedno za kretanje, ali su dodatno smetali i nepropisno parkirani automobili.\nMeđutim, ne možemo mnogo ni kriviti ljude koji tako parkiraju jer je nedovoljan broj parking mesta jedan od vodećih problema u ovom naselju.\n„Zgrada ima dva ulaza, svaki ulaz ima oko trideset stanova, a ispred zgrade imamo jedva petnaest parking mesta. Pa vi računajte“, kaže Nemanja koji podseća da parkiranje na ulici ili trotoaru nije nedozvoljeno jer naselje nije zonirano, ali je nezakonito zauzeti više od trećine trotoara i time ugrožavati kretanje pešaka. „Uz to, parking je postao očigledno nebezbedan i za automobile zbog starih fasada. Pre par meseci mi je deo fasade pao na auto i oštetio ga. Sada je od težine snega pukla veća grana i oštetila zadnji deo vozila. Bukvalno mi je bezbednije da budem parkiran na ulici, nego ispred sopstvene zgrade“, dodaje.\nKo ne poseduje automobil prinuđen je da koristi gradski prevoz. Ono što je izazov ovog naselja je što do njega vozi mali broj linija, često su autobusi prepuni, a put dugo traje jer se prolazi kroz nekoliko „špiceva“. Ako se ne zaglavite na autokomandi u 18-ici, sigurno će vas u 26-ici blokirati Dušanovac, ili Kalenić pijaca. Presedanja su svakodnevnica, a predviđanje vremena potrebnog za odlazak od tačke A do tačke B često precizno kao i vremenska prognoza.\n„Idem jako rano na posao i stignem do drugog kraja grada za 20 minuta. Kada se popodne vraćam, u vreme špica, treba mi sat i po vremena. Brže bih stigao u Novi Sad!“, priča nam Vladimir koji je osuđen na svakodnevno korišćenje „dvadesetšestice“ i dodaje da mu se često više isplati da ostane na poslu sat duže i preskoči špic jer stigne kući u isto vreme kao kada krene u vreme špica.\nUkoliko ipak, nekako i stignete s posla pre večere, a roditelj ste, nećete imati gde da izvedete dete da se igra. Parkova i igrališta, kako navode građani i građanke, nema dovoljno. A malo starija deca su našla zanimaciju i okupljaju se okolo zgrada, što starijim sugrađanima smeta u kasnim večernjim satima. Buku su više puta prijavljivali, ali bez nekog većeg uspeha.\nIako veruju da bi nadležne službe mogle da reše ove njihove probleme, naši sagovornici im se do sada nisu obraćali jer, kako sami kažu, ne očekuju pozitivan odgovor. Ipak, tvrde da kada bi se komšije više angažovale oko problema u njihovom kraju, da bi tada verovatno bilo malo lakše rešiti ove probleme.\n„Kada bi se veći broj nas uključio u rešavanje ovih problema, tada bi nas možda i shvatili ozbiljno“, kaže Marina koja je više puta organizovala komšijske akcije. Ipak, ukoliko one ostanu na nivou komšiluka, problemi se neće suštinski rešiti. Za sistemske probleme potrebno je i sistemsko rešenje.\nAutorke: Anja Radovanović i Aleksandra Vuletić\nPrethodni članakIz Loznice u Laznicu- Zlato sija kao jadarit\nSledeći članakOsam boja s1:e6 / Slay Girl! / Zoomer


► Uhapšeno šest članova kalabrijske mafije u međunarodnoj operaciji\nOperacija koju je vodila italijanska policija uz podršku mreže Interpola i deset drugih zemalja članica dovela je 21. jula do hapšenja troje begunaca povezanih sa Ndrangetom u Buenos Ajresu i istovremeno jednog u Tirani. Dan kasnije peti član mafije je uhapšen u Kostariki, a šesti je bio uhapšen u Albaniji u maju.\nOsumnjičeni su povezani s klanom Beloko, u primorskom gradu Đoja Tauro u Kalabriji, i bave se uvozom kokaina.\nMeđu uhapšenim u Argentini je Ferdinando Sarago, blizak saradnik te organizacije koji je često putovao u Latinsku Ameriku i Đovani di Pjetro, poznat i kao Masimo Pertini, koji se smatra ključnim učesnikom u trgovini drogom između ta dva kontinenta.\nDi Pjetro je 1978. bio umešan u otmicu Franca Trovata, sina industrijalca koji je umro u pokušaju bekstva posle 21 dana zatočeništva.\nFranko D'Agapiti, uhapšen u letovalištu u Kostariki, smatra se predstavnikom porodice Beloko u toj centralnoameričkoj zemlji.\nHapšenjima se došlo do 400 kilograma kokaina, 30 kilograma smole kanabisa i 15 kilograma trave kanabisa, kao i do jedne automatske puške, dva poluautomatska pištolja, prigušivača i municija, navodi Interpol.\n"Ndrangeta predstavlja pretnju koja je tiho zagadila ekonomiji više od 30 zemalja širom sveta. Jedini način da joj se suprotstavi je efikasnija svetska saradnja", rekao je Vitorio Rizi, direktor italijanske policije za borbu protiv kriminala, naveo je Interpol.\nTa organizacija važi za najsnažniji deo italijanske mafije, ispred sicilijanske Koza Nostre i napolitanske Kamore, zahvaljujući trgovini kokainom. Zasnovana na porodičnoj strukturi, nastala je u siromašnoj Kalabriji, na krajnjem jugu italijanskog poluostrva, ali je postala uticajna na severu i u drugim regionima sveta. Prema stručnjacima ona je jedina mafija prisutna na svim kontinentima.


Pred početak sastanka Koordinacione grupe za borbu protiv ilegalne trgovine oružjem na Zapadnom Balkanu, ambasador Francuske Frederik Mondolini istakao je da ovaj događaj predstavlja važan korak u zajedničkoj efikasnijoj borbi protiv opasnosti ilegalne trgovine oružjem.\n“Ovaj projekat potvrđuje odlučnost Francuske i Nemačke, i njihovih bilateralnih i multilateralnih partnera, za produbljivanjem saradnje sa Srbijom u ključnoj oblasti za našu zajedničku sigurnost. Pored opasnosti koju predstavlja za sigurnost građana svih zemalja, upotreba vatrenog oružja u nedozvoljene svrhe predstavlja generalno i pretnju za bezbednost, mir, stabilnost i razvoj. Ove ilegalne trgovine olakšavaju delovanje terorista,” rekao je Mondolini.\nFrancuski diplomata je istakao da je Srbija ostvarila značajan napredak u oblasti kontrole naoružanja.\nPrvi potpredsednik Vlade i ministar spoljnih poslova Ivica Dačić rekao je da je Srbija treća u svetu po transparentnosti izvoza malog i lakog naoružanja i da je u najvećoj meri ispunila standarde EU u toj oblasti, a ministar unutrašnjih poslova Nebojša Stefanović kaže da je Srbija lider u regionu kada je reč o uništavanju ilegalnog ili predatog naoružanja.\nDačić je,naveo da su u Zakon o izvozu i uvozu naoružanja i vojne opreme ugrađeni kriterijumi EU i drugih međunarodnih akata, a da se Srbija u potpunosti harmonizovala sa ovom regulativom.\nUspešnost primene tih zakona najbolje ilustruje podatak da je Srbija prema nezavisnom istrazivačkom projektu „Barometru transparentnosti“, koji obuhvata 49 zemalja, čiji godišnji izvoz malog i lakog naoružanja prelazi 10 miliona dolara, treća u svetu po transprentnosti, dok se na prvom i drugom mestu nalaze Nemačka i Švajcarska, rekao je ministar.\nStefanović kaže da kada je reč o prevenciji, Srbija preduzela mere koje su pokazale efikasnim. Podsetio je da je kroz osam postupaka legalizacije država dala dovoljno prostora građanima, koji su želeli da predaju ilegalno naoružanje bez da snose odgovornost, i da su sada kazne pooštrene te se kreću od 1. juna prošle godine na do 12 godina zatvora.\n„Srbija se kod uništavanja ilegalnog ili predatog naoružja pozicionirala kao lider u regionu, a ulažu se napori na kontinuiranom prikupljanju oružja i njegovom uništavanju. Ministarstvo unutrašnjih poslova je prošle godine uništilo 18.009 komada oružja“, objasnio je Stefanović.\nUkazao je da su prošle godine policijski službenici podneli ukupno 1.250 krivičnih prijava, oduzeli 1.800 komada vatrenog oružja, zaplenili 24.000 grama eksploziva, i razbili devotočlanu organizovanu grupu, a usled te operacije zapljenjena je istorijska količina oružja u jednoj akciji.\nUkazao je da MUP radi na softverskom sistemu koji će pratiti oružje od trenutka proizvodnje, odnosno uvoza, do finalnog korisnika, a cilj je da se u svakom trenutku zna gde je svaki komad oružja završio, gde se nalazi u zemlji i kod koga, rekao je Stefanović.\nCilj rada Koordinacione grupe, koja se danas sastala, između ostalog je i implementacija Mape puta za održivo rešenje za suzbijanje nedozvoljenog posedovanja, zloupotrebe i trgovine malog i lakog naoružanja na Zapadnom Balkanu do 2025. godine.\nMapa puta je izrađena pod pokroviteljstvom Savezne Republike Nemačke, Republike Francuske, Velike Britanije i Evropske komisije, i biće usvojena na Samitu Evropska unija - Zapadni Balkan.


Obradović (OPENS): Novim omladinskim centrom u Subotici bi trebalo da koordinira civilni sektor\nNovi omladinski centar u Subotici nalaziće se u ulici Hanibala Lučića, foto: NJ/Magločistač\nSubotica je jedan od četiri grada u Srbiji koji će do kraja godine dobiti novi omladinski centar – to je za Magločistač potvrdio Nemanja Obradović, koordinator novosadskog OPENS-a, koji je tim povodom boravio u Subotici.\nBudući omladinski prostor će se nalaziti na oko 15 minuta hoda od strogog centra grada, u ulici Hanibala Lučića, a Subotica bi trebalo da dobije 25 miliona dinara za obnovu i opremanje centra, koji bi mogao da zaživi sledeće godine.\nU ceo proces od samog starta, smatra Obradović, treba da budu uključeni svi akteri, od pojedinaca koji direktno rade sa mladima, omladinskih radnika, preko udruženja, do medija, a najbitnije je od samog početka uključiti i civilni sektor u svaki korak planiranja razvoja novog centra.\nNemanja Obradović, foto: NJ/Magločistač\n„U Subotici postoji jak civilni sektor koji ima kapacitet da iznese programe, ali je za to potrebna podrška, volja i saradnja lokalne samouprave sa civilnim društvom. Ti kapaciteti moraju da se prepoznaju, da se stave u pogon, da im se obezbede sredstva, a da oni fandrejzuju sredstva za programe. Čak i taj deo može biti podržan u budućnosti“, napominje Obradović.\nOPENS, koji predstavlja savez udruženja osnovan 2016, pokrenuo je u četiri grada u Srbiji – u Subotici, Somboru, Nišu i Mionici – osnivanje omladinskih centara po modelu koji je već uspostavljen u Novom Sadu.\nProjekat se sprovodi uz podršku Ministarstva omladine i sporta, a zove se „Omladinska politika u niskom startu“, za šta je „Vlada Srbije navela da će u sledećem rebalansu obezbediti oko 100 miliona dinara za prostore za mlade“, objašnjava Nemanja Obradović.\nDodatni izazov u čitavoj priči je izrazit multikulturalni karakter sredine tj. činjenica da u Subotici žive različite nacionalne manjine, što takođe treba da se prepozna već u pripremnim fazama projekta, i što je još jedan razlog više da se u osnivanje omladinskog centra uključe civilne organizacije.\nNemanja Obradović je rekao i da je preduslov da Subotica bude uključena u projekat “Omladinska politika u niskom startu” da na lokalnom nivou postoje i funkcionišu sve poluge omladinske politike predviđene Zakonom o mladima.\n„Na sastanku sa predstavnicima Grada je jasno iskomunicirano da Kancelarija za mlade ne funkcioniše i da to mora da se popravi. Mi tražimo da se u ovom procesu uspostave mehanizmi koji inače postoje u drugim gradovima, a koji su obavezni, a to je Savet za mlade, Lokalni akcioni plan za mlade i Kancelarija za mlade – taj sistem mora da funkcioniše“, rekao je Nemanja Obradović iz OPENS-a.\nKako do funkcionalnog prostora za mlade: Strategija i kontinuitet rada uz aktivno učešće mladih recept za uspeh\nCivilni sektor Mladi Nemanja Obradović Omladinski centar Omladinski rad OPENS\nUpišite tekst * 3 + four =


Šalenberg: Zapadni Balkan je unutrašnjost EU, ne dvorište iza kuće - Izazov\nRadio-televizija Srbije\t 19. oktobra 2021. 21:57\nPrema njegovim rečima, ne postoji nikakva alternativa punopravnom članstvu Zapadnog Balkana u EU, a Uniji bi, u sopstvenom interesu, trebalo isto jasno staviti do znanja da pristupni pregovori ne smeju biti beskonačni proces, već moraju biti prepoznatljive jasne linije cilja.\n"Zapadni Balkan nije samo naše dvorište iza kuće, već je unutrašnjost Evrope. Nema nijednog regiona koji je evropskiji, i okružen je EU. Sve što se događa na Zapadnom Balkanu ima neposredne posledice po nas", rekao je Šalenberg.\nUkazao je i da je potrebno konačno više tempa u pristupanju Zapadnog Balkana, jer se, primećuje, radi o obezebeđivanju tog regiona Evrope.\n"Ako ne uspemo, onda će tamo druge sile, poput Kine, Rusije ili Turske da se šire. Ne smemo, kao EU, ostaviti vakuum u tom regionu", upozorava Šalenberg.\nAustrija u stalnom kontaktu sa Briselom\n"Države regiona mogu i dalje da računaju na našu punu podršku, posebno kod potrebnih reformi", dodaje kancelar Austrije.\n"Ono što treba je izgradnja poverenja. Za to je neophodna potpuna primena Briselskog sporazuma. Eskalacija situacije između Beograda i Prištine bi nas vratila godine unazad i imala bi negativne posledice po ceo region. To ne može biti u ničijem interesu", istakao je Šalenberg.\nNaveo je i da specijalni izaslanik EU Miroslav Lajčak radi s punim zalaganjem i uživa punu podršku Beča.\n"Miroslav Lajčak, Žozep Borelj i svi mi smo u kontaktu sa vlastima Prištine. Usaglašeni smo sa SAD. Važno je da sprečimo dalju eskalaciju. Nadam se, takođe, da će se nakon lokalnih izbora na Kosovu vratiti nešto više mira", poručio je Šalenberg.


Niška televizija » Demografski disbalans se može zaustaviti investicijama i razvojem privrede (VIDEO)\nObjavljeno 26.06.2015. 13:29\nOd 620 investicija u poslednje dve godine, samo 17 je realizovano na jugu Srbije. To za posledicu ima nerazvijne opštine koje građani napuštaju i sele se na sever zemlje ili van granica Srbije, upozoravaju stručnjaci.\nZaustavljanje demografskog disbalansa moguće je ako se najmanje 15 odsto investicija usmerava u razvojne projekte na jugu, formira ministarstvo za regionalni razvoj i stimuliše rađanje dece, zaključeno je na 20. naučnom skupu ekonomista u Nišu.\nBolji privredni rast i trajna ulaganja u nerazvijena područja samo su deo mera koje ekonomisti savetuju kako bi se zaustavile migracije mladih i obrazovanih sa juga na sever zemlje, rečeno je na 20. naučnom skupu u Nišu.\nSvake godine zbog migracija u Srbiji nestane jedna opština veličine Aleksinca. Poslednja istraživanja pokazuju i da se godišnje oko 30 hiljada građana preseli sa juga na sever zemlje, jer se više od 50 % svih privrednih aktivnosti Srbije odvija na području Beograda. Dok dugoročne intervencije u regionu ne daju rezultate, predstoje hitne, kaže pomoćnik ministra privrede dr Edvard Jakopin.\nOve godine na naučnom skupu u Nišu, radove je predstavilo 80 ekonomista iz zemlje i inostranstva. U poslednje dve decenije godina na temu regionalnog razvoja i demografskih tokova Ekonomski fakultet objavio 2o zbornika uz učešće 1500 naučnika iz više od 10 zemalja.


/ U IME LJUBAVI\nEma Garsija\tU IME LJUBAVI\nAko pitate Vivijen, ona i njen verenik Rob samo su na pauzi, nakon\nšto je on po treći put pobegao na korak do oltara. Ona radi ono što\nbi uradila i svaka druga devojka: traži po internetu priče o\nraskidima i slomljenim srcima. Suočena sa svim tim tužnim\niskustvima, odlučuje da napravi sopstveni veb-sajt, kao neku vrstu\nutočišta u kojem bi oni koji pate zbog ljubavi mogli da podele\nsvoja iskustva i razmene korisne savete... Oznake Proizvoda\nPostoje neke stvari koje ne bi trebalo nikada da uradite... Kraj jedne ljubavne priče nikada nije bio ovako zabavan\nAko pitate Vivijen, ona i njen verenik Rob samo su na pauzi, nakon što je on po treći put pobegao na korak do oltara. Ona radi ono što bi uradila i svaka druga devojka: traži po internetu priče o raskidima i slomljenim srcima. Suočena sa svim tim tužnim iskustvima, odlučuje da napravi sopstveni veb-sajt, kao neku vrstu utočišta u kojem bi oni koji pate zbog ljubavi mogli da podele svoja iskustva i razmene korisne savete. I dok 'pauza' predugo traje, telefon ne zvoni, a Viv prolazi kroz tri čuvene faze posle raskida (negiranje istine, alkohol u velikim količinama i užasna promena frizure), saveti ljudi sa mreže kao da joj pale lampicu u glavi. Možda savršeni Rob, koji je sada mejlom obaveštava o tome da će se uskoro oženiti drugom, nikada nije ni bio onaj pravi? A možda je Maks, slikar bez prebijene pare i Vivin najbolji prijatelj, koji je uvek bio njeno rame za plakanje, zaljubljen u nju još od studentskih dana? Kada je shvatila da ne može da živi bez njega i da joj je prava stvar sve vreme bila pred nosom, već mu je slomila srce. Vivijen sada mora da se suoči sa pitanjem: koja je najluđa stvar koju biste uradili zbog ljubavi? Ukoliko želite da prelistate prikaz ove knjige u Lavovskom časopisu kliknite ovde.


Koha: Predstavnici institucija nespremno čekaju nastavak dijaloga\nPredstavnici centralnih institucija, za razliku od Vlade i predsednika Srbije, nespremno čekaju nastavak dijalog sa Beogradom, piše prištinski list "Koha ditore" i prenosi tvrdnje analitičara da će kosovski zvaničnici "prihvatiti sve kompromise".\n"Srbija će ovog meseca početi unutrašnji dijalog o Kosovu, a Vlada i Kancelarija predsednika u Beogradu najavili su da će u tu svrhu formirati zajedničku radnu grupu. U međuvremenu, iz nove vlade u Prištini i Kancelarije predsednika rekli su samo da nameravaju pomeriti dijalog u drugu fazu, ali da tek treba da utvrde platformu", konstatuje prištinski list.\nPolitički eksperti u Prištini tvrde da bi od Kosova moglo biti zatraženo da prihvati velike kompromise u novoj fazi dijaloga.\nBeljulj Bećaj smatra da "ako se dijalog nastavi sa istim sastavom i istim modelom, koji će na kraju predvoditi Hašim Tači, Kosovo će prihvatiti sve kompromise".\nKosovski političari se za nastak dijaloga pripremaju tako što pozivaju SAD da se aktivno uključi u taj proces.\nKosovski ministar inostranih poslova Bedžet Pacoli kaže da je neophodno učešće SAD u dijalogu i da je "nezamislivo postizanje konačnog sporazum Kosova i Srbije bez direktnog uključivanja SAD".\nPrištinska štampa prenosi stav Dejvida Filipsa iz Instituta za istraživanje ljudskih prava Univerziteta Kolumbija, da bi dijalog između Prištine i Beograda "trebalo da rezultira priznavanjem Kosova od strane Srbije".\nI Filips tvrdi da SAD treba da budu uključene u dijalog u Briselu, i da ako se Vašington ne uključi, proces bi mogao da propadne, jer bi se u tom slučaju nastavili animoziteti.\n"Ako SAD ne popune ovaj prostor u regionu Balkana, ruska neoimperijalistička politika ili islamska neootomanska politika Turske, pokušaće da popune prazninu", rekao je Filips.


Amerika planira da zada Rusiji dva udarca odjednom! | Vestinet.rs\nPočetna TEMA DANA\tAmerika planira da zada Rusiji dva udarca odjednom!\nKako je objasnio, Rusija ima dva velika projekta u domenu tečnog prirodnog gasa (TPG), to su Sahalin i Jamal, u koje su uključene čak i američke kompanije.\nŠto se tiče konkretno Jamala, precizira, njegova realizacija se sve više zahuktava, odnosno implementirane su sve neophodne tehnologije za vađenje, preradu i tankovanje gasa.\n„Međutim, ovde se ne radi o nacionalnoj igri, već je sve to konkurentska borba među kompanijama koje se bore za tržište.\nMi možemo sad da smišljamo različite moguće mere, ali mislim da za postojeće projekte neće biti veće opasnosti“, smatra on.\nAnalitičari ocenjuju i da bi se time naneo ozbiljan udarac projektu razvoja Severnog morskog puta, koji podrazumeva da se do 2024. godine podigne nivo iskorišćenosti do 80 miliona tona tovara godišnje, jer će u slučaju da se zabrani izvoz rečnog gasa, taj cilj biti teško ostvariv.\nMeđutim, Voronov je nešto optimističniji i kaže da Severni morski put ipak predstavlja širi kompleks pitanja i ne možemo ga svesti samo na prevoz gasa.\n„Postoji mnogo drugih faktora koji mogu uticati na uspešan razvoj ovog projekta, a to je, na primer, dinamika topljenja leda na Severnom polu i mogućnost navigacije kraćim maršrutama.\nTreba imati u vidu da Severni morski put podrazumeva i konstantnu upotrebu ledolomaca, budući da je neophodno organizovati plovidbu i u periodima kada se u tim vodama stvara led.\nSve u svemu, proizvodnja i prevoz tečnog gasa je samo deo kolača koji podrazumeva razvoj Severnog morskog puta“, zaključuje.


Pokrenuta platforma za donacije gradovima i opštinama - Biznis Telegraf.rs\n03/04/20 | 13:47\nPored hrane i sredstava za higijenu, najveće potrebe su za lekovima i medicinskom opremom\nNacionalna agencija za lokalni ekonomski razvoj (NALED) je osmislila i lansirala jedinstvenu platformu sa pregledom potrebnih donacija gradovima i opštinama, a potrebe prvih opština koje su se javile već premašuju 80 miliona dinara.\nSa smanjenim prihodima od poreza, taksa i naknada i suočene sa velikim troškovima u borbi protiv COVID-19, lokalne vlasti apeluju na pomoć donatora za socijalno ugrožene porodice i medicinsko osoblje, ističu iz NALED-a.\nBela Palanka, Babušnica, Aleksinac, Knjaževac, Dimitrovgrad, Čoka, Lebane, Batočina, Bogatić, Vlasotince, Irig, Mali Iđoš i Beočin su opštine sa velikim brojem staračkih domaćinstava i porodicama u teškoj materijalnoj situaciji.\nRad volontera i kontakt centara nije dovoljan i sredstvima donatora obezbedili bi se prehrambeno-higijenski paketi za 15.000 do 20.000 domaćinstava i pojedinaca sa ispodprosečnim primanjima, navodi se u saopštenju NALED-a.\n- Među opštinama koje su do danas iskazale potrebe za donacijama, najveći deo pripada trećoj i četvrtoj grupi po razvijenosti, kao i grupi devastiranih i na njih hoćemo da stavimo fokus na platformi jer je tu pomoć zaista najpotrebnija i urgentna - kaže izvršna direktorka NALED-a Violeta Jovanović.\nNa ovaj način, dodaje ona, želimo da povežemo lokalne samouprave i zdravstvene ustanove sa društveno odgovornim kompanijama i pojedincima koji tu pomoć mogu da pruže.\nPored hrane i sredstava za higijenu, najveće potrebe su za lekovima i medicinskom opremom za domove zdravlja i zdravstvene radnike koji su u prvim odbrambenim linijama, ali i za službenike javnih preduzeća koji moraju da dolaze na posao tokom trajanja vanrednog stanja.\nSombor, Ćuprija, Ražanj, Preševo, Pirot, Inđija, Arilje, Vranje, Bujanovac i Osečina su samouprave koje su se obratile za ovu vrstu pomoći.\nOsim problema sa organizacijom rada sa kojom se sve lokalne samouprave trenutno suočavaju i poteškoća da brojne procese koji se odvijaju u zgradama javne uprave preorijentišu na rad od kuće, nerazvijene opštine dodatno imaju i problem nabavke računara i druge opreme koja je preduslov za nesmetano funkcionisanje izvan kancelarija, ističu iz NALED-a.\nPored uspostavljanja platforme za donacije, u cilju pružanja neposredne podrške lokalu, NALED je Vladi Srbije uputio inicijativu za uspostavljanje Fonda za podršku ugroženim opštinama i gradovima, kao i uvođenje dodatnih podsticaja za osnivanje preduzetničkih radnji, imajući u vidu da su porezi na prihode od samostalne delatnosti ključni lokalni prihodi.


Rusija: Moguća provokacija ukrajinskih nacionalista uz primenu otrovnih supstanci - 09.03.2022, Sputnik Srbija\nRusija: Moguća provokacija ukrajinskih nacionalista uz primenu otrovnih supstanci\nMoguća je provokacija ukrajinskih nacionalista uz upotrebu otrovnih supstanci s ciljem da Rusija bude optužena da koristi hemijsko oružje, rekao je portparol... 09.03.2022, Sputnik Srbija\nUništeno preko 2.800 neprijateljskih vojnih objekataOd početka vojne specijalne operacije u Ukrajini, ruske oružane snage uništile su više od 2.800 neprijateljskih vojnih objekata, rekao je novinarima Konašenkov. Prema njegovim rečima, uništeno je 139 protivvazdušnih raketnih sistema S-300, Buk M-1 i S-125, 84 radarska stuba ukrajinske PVO, 974 tenka i drugih oklopnih borbenih vozila, 104 višecevna raketna sistema, 359 topova, terenske artiljerije i minobacača, 727 jedinica specijalnih vojnih vozila, kao i 97 bespilotnih letelica.\nkriza u ukrajini, rusija – vojska i naoružanje, rusija, vojska i naoružanje, ukrajina, hemijsko oružje\n© Sputnik / Ilья PitalevDonjeck\nMoguća je provokacija ukrajinskih nacionalista uz upotrebu otrovnih supstanci s ciljem da Rusija bude optužena da koristi hemijsko oružje, rekao je portparol ruskog Ministarstva odbrane Igor Konašenkov.\n„U noći 9. marta ukrajinski nacionalisti su u naselje Zoločev dopremili oko 80 tona amonijaka. Prema rečima stanovnika mesta koji su napustili svoje domove, nacionalisti ih podučavaju kako da se ponašaju u slučaju hemijskog napada“, naveo je Konašenkov.\nUništeno preko 2.800 neprijateljskih vojnih objekata\nOd početka vojne specijalne operacije u Ukrajini, ruske oružane snage uništile su više od 2.800 neprijateljskih vojnih objekata, rekao je novinarima Konašenkov.\nPrema njegovim rečima, uništeno je 139 protivvazdušnih raketnih sistema S-300, Buk M-1 i S-125, 84 radarska stuba ukrajinske PVO, 974 tenka i drugih oklopnih borbenih vozila, 104 višecevna raketna sistema, 359 topova, terenske artiljerije i minobacača, 727 jedinica specijalnih vojnih vozila, kao i 97 bespilotnih letelica.


DS: Deklaracija sa programskim ciljevima za Beograd - IndeksOnline.rs\nNaslovna srbija Beograd DS: Deklaracija sa programskim ciljevima za Beograd\nDS: Deklaracija sa programskim ciljevima za Beograd\nBEOGRAD – Koalicija Demokratske stranke, Socijaldemokratske stranke, Nove stranke i Zelene ekološke partije – Zeleni predstavila je Deklaraciju “Da oslobodimo Beograd“, u kojoj su izloženi programski ciljevi za predstojeće beogradske izbore.\nKandidat te koalicije za gradonačelnika Beograda predsednik DS-a Dragan Šutanovac je kazao da je za koaliciju zajedničko što su svi demokrate, koje nikada nisu kalkulisale, nikada nisu birali politički trenutak, protivnika ili problem, već su uvek „hrabro napadali probleme, suprotstavljali se protivnicima i uvek bili korak ispred u odnosu na ostale“.\n“Na nama je da i na ovim izborima budemo korak ispred. Za nas se posao ne završava 4. marta uveče. Peti mart je ništa manje važan, istorija demokrata nas obavezuje da 5. mart bude samo nastavak onoga što smo radili 28 godina unazad“, kazao je Šutanovac.\nDodao je da je pred njima veliki posao te da će morati da oslobode Beograd od “šunda, kiča, nepristojnosti, bahatih vlastodržaca…”.\n“Nikada se promene u Srbiji nisu dogodile, a da nisu krenule od Beograda. I danas je vreme da pokažemo da je Beograd – beo grad, da će biti ekološki zeleni grad i da ćemo iz njega oslobađati druge delove Srbije“, kazao je.\nKako je ocenio demokrate nikada nisu imali kvalitetniju listu, na kojoj su, navodi, različiti ljudi, stručni za obavljanje različitih delatnosti u gradu.\n“Ne postoji segment uprave grada koji ne možemo da pokrijemo kvalitetnije od svih ostalih zajedno“, kazao je Šutanovac.\nPrema njegovim rečima na izborima imaju samo jednog protivnika, “a to je predsednik Srbije Aleksandar Vučić”.\nPredsednica Saveta Nove stranke Vesna Rakić – Vodinelić, koja je i prva na izbornoj listi koalicije, kazala je da su se Deklaracijom na prvom mestu obavezali da Beograd bude pođednako grad svih građana te da Beograđani više ne žive kao „čemerni ljudi“, već da se „Beograd vrati sebi“.\n“Mi obećavamo, ako budemo učestvovali u vlasti da će Beograd znati šta je njegov javni prostor, da će o javnom prostoru odlučivati svi referendumom“, kazala je Vodinelić, dok je iz Zelene ekološke partije – Zeleni Igor Radošević kazao da je za njih najbitnije da prestonica Srbije ne bude samo beli već i zeleni grad, da parkovi i ulice budu očišćeni, saobraćajnice ne budu prepune smoga…\n„Želimo da grad bude čist, da naša deca udišu čist vazduh, piju čistu vodu, jedu zdravu hranu. Hoćemo da se stave filteri na fabrike, da se grad podigne na jedan viši ekološki nivo“, kazao je Radošević.\nFunkcioner SDS Marko Ðurišić naveo je i da je početak kampanje za beogradske izbore i početak borbe za “oslobođenje Beograda” i ocenio da je dogovor koji su napravili za izbore treba da omogući da Srbija ponovo dobije jednu građansku stranku – “stranku koja će moći da iznese teret promena u Srbiji i da u Srbiju vrati poštene, obrazovane, stručne ljude“.\nPrethodni tekstRadojičić: Za lepši i zdraviji Beograd\nSledeći tekstSDP nastavila akciju uređenja parkova u BG


DRAMA NA KOSOVU: Jake snage kosovske policije i Kfora opkolile zgrade parlamenta i vlade! | Web-Tribune.com\nHome / AKTUELNO / DRAMA NA KOSOVU: Jake snage kosovske policije i Kfora opkolile zgrade parlamenta i vlade!\nDRAMA NA KOSOVU: Jake snage kosovske policije i Kfora opkolile zgrade parlamenta i vlade!\n30. novembra 2015.\tAKTUELNO Leave a comment\nU sali kosovske skupštine ponovo je aktiviran suzavac. Jake snage kosovske policije i Kfora raspoređeni su u i oko zgrada vlade i parlamenta gde treba da bude održana nova sednica, a upravna zgrada Kliničkog centra u Prištini evakuisana je, nakon što je policija dobila dojavu o eksplozivnoj napravi postavljenoj u jednom automobilu u dvorištu te zdravstvene ustanove, rečeno je Srni u kosovskoj policiji.\nOdmah nakon dojave, policija je izašla na lice mjesta i evakuisala zaposlene, navode iz Kosovske policijske službe.\nNa lice mesta upućene su specijalizovane jedinice kosovske policije.\nInače, pre no što je sednica počela, opozicioni poslanici aktivirali su suzavac, uprkos jakom policijskom obezbeđenju.\nPrethodno je poslanik Samoopredeljenja Glauk Konjufcu najavio da će opozicija onemogućiti i ovo skupštinsko zasedanje.\nKosovska opozicija duže od tri meseca blokira rad Skupštine protiveći se primeni briselskog sporazuma o formiranju Zajednice srpskih opština, kao i sporazumu o razgraničenju sa Crnom Gorom.\nTim povodom je u subotu u Prištini organizovan protest tri opozicione stranke koji je završen bez incidenata, ali je potom u postorijama pokreta Samoopredeljenja uhapšen bivši lider Albin Kurti, kome je određen i pritvor do 30 dana.\nKurti je uhapšen zbog ometaranja rada parlamenta, aktiviranja suzavca i uznemiravanja poslanika i članova vlade.\nOsnovni sud u Prištini, naime, iz istih razloga je izdao nalog za hapšenje četiri poslanika opozicije, a do sada je pored Kurtija uhapšena i poslanica Alijanse za budućnost Kosova Donika Kadaj Bujupi.\nBujupijevoj je takođe određen pritvor do 30 dana.\nPrimeni pomenutih sporazuma se protive pokret Samoopredeljenje, Alijansa za budućnost Kosova i Inicijativa za Kosovo.\nLideri tih stranaka još su na sastanku i zasad je neizvesno kako će se oni ponašati na današnjem zasedanju.\nŠef poslaničke grupe Samoopredeljenja Glauk Konjufca je za prištinsku Kohu rekao da će opozicija i danas blokirati rad Skupštine.\nPo njegovim rečima, održavanje sednice će biti onemogućeno svim sredstvima od blokade govornice pa do svih ostalih sredstava “koje smo već videli ranije”.\nPrevious HRVATSKE OBAVEŠTAJNE SLUŽBE- DŽIHADISTI OBJAVILI RAT BALKANU: „ISIS“ zove vehabije iz BiH, Albanije i Kosova da napadaju- 120 terorista na samo nekoliko sati od Beograda!\nNext ERDOGAN DAO PARE ZA CEPANJE RAŠKE: Turci hoće da pokore Srbiju preko Ugljanina!


Smanjen broj falsifikovanih novčanica\nU Centralnoj banci BiH u prošloj godini registrovana je 2.381 falsifikovana novčanica i kovanica, što je za 28,13 odsto manje nego 2017.\nRiječ je o novčanicama i kovanom novcu svih valuta i apoena koji je dostavljen u Centralnu banku BiH na analizu i vještačenje, saopšteno je danas iz ove banke.\nKada je riječ o novčanicama KM, prošle godine registrovano je 535 falsifikata, što je za 22,58 odsto manje nego 2017. godine.\nNajviše falsifikata bilo je u apoenu od 100 KM /214 novčanica ili 40 odsto/, zatim od 20 KM /149 novčanica ili 27,85 odsto /, te u apoenu od 50 KM /138 novčanica ili 25,79 odsto/.\nKada je riječ o kovanom novcu KM, registrovano je ukupno 1.538 falsifikata, što je za 33,22 odsto manje nego 2017. godine.\nZabilježeno je znatno smanjenje falsifikovanog kovanog novca od jedne KM za 33,01 odsto, ali je ovaj apoen i dalje najčešće falsifikovana kovanica.\nU prošloj godini takvih je bilo 1.443 komada ili 93,82 odsto od ukupnog broja falsifikovanog kovanog novca, a slijede apoeni od pet KM /84 kovanice ili 5,46 odsto/ i od dvije KM /11 kovanica ili 0,72 odsto/.\nZa 16,99 odsto smanjen je i broj falsifikovanih novčanica evra, kojih je registrovano ukupno 215 komada.\nNajviše je registrovano falsifikovanih apoena od 50 evra /99 novčanica ili 46,05 odsto/, zatim od 100 evra /46 novčanica ili 21,4 odsto/, te od 20 evra /30 novčanica ili 13,95 odsto/.\nU prošloj godini registrovane su i 93 falsifikovane novčanice drugih valuta, a, za razliku od prethodnih godina kada su najzastupljeniji bili falsifikati dolara, u 2018. godini registrovano je više falsifikata švajcarskog franka i britanske funte.\nTako je registrovano ukupno 40 falsifikata švajcarskog franka /jedna novčanica od 100 i 39 od 1.000 franaka/, 25 novčanica britanske funte /24 novčanice od 20 i jedna od 50 funti/, te 21 novčanica dolara /jedna od 20, četiri kod 50 i 16 od 100 dolara/, te sedam falsifikata u apoenu od 200 turskih lira, navodi se u saopštenju Centralne banke BiH.\nnovac falsifikovanje Centralna banka BiH\nFalsifikovanje novčanica uzelo je maha\nČetiri Banjalučanina falsifikovanjem nanijeli štetu od 529 hiljada KM\nBanjalučanin pronevjerom i falsifikovanjem prisvojio oko 90.000 KM